ועדת הכספים, כנסת 25, פרוטוקול מספר 226, 2023-10-25 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  מי נמצא פה מהממשלה כדי לתת לנו את הנתונים? אנחנו מבקשים לדעת על הפינויים, מי יודע לתת לנו? מי נמצא כאן?     

קארין אלהרר: מה עם משרד התיירות?     

משה גפני: לא הבנתי, מי אמור לתת לנו את הנתונים?     

קארין אלהרר: משרד התיירות שאחראי על פינוי - - -     

משה גפני: את הממשלה?     

קארין אלהרר: לא

משה גפני: לא, זה בסדר, אני אהבתי כשהיית הממשלה

קארין אלהרר: אם הייתי הממשלה אולי זה היה נראה אחרת

משה גפני: אבל אני רוצה לדעת אם יש מהממשלה

משה גפני:  אם לא, אני אנעל את הישיבה

משה גפני:  אני רוצה לדעת, מי נותן נתונים?     

ידידיה גרינוולד: אני ידידיה גרינוולד, אגף תקציבים, משרד האוצר

ידידיה גרינוולד:  אני יכול לדבר על הפינויים, כמובן שהפינויים בפועל נעשים - - -     

משה גפני: אתה תוכל להגיד לנו על כמה משפחות אנחנו מדברים?     

ידידיה גרינוולד: לגבי זה כמובן שצריך לפנות למשרד הביטחון

ידידיה גרינוולד:  אני יכול לדבר על ההיבטים התקציביים, אבל כמובן שמשרד הביטחון הוא זה שמחליט מי מפונה ולאן

משה גפני: נראה

משה גפני:  אם יש נתונים – טוב, אם לא – אני אנעל את הישיבה, לא אעשה צחוק מהוועדה

משה גפני:  אבל אני מבקש לומר לגבי הנושא של המתווה, אני מתקדם עם זה, אנחנו יושבים - - -     

נעמה לזימי: איזה מתווה?     

משה גפני: המתווה של הפיצויים

נעמה לזימי: עכשיו הכלכלה, יושבים עכשיו בוועדה - - - אבל ניר ברקת אומר שהאוצר יכול - - - רגע, אני לא מבינה, ניר ברקת אמר עכשיו - - -     

ינון אזולאי: נעמה, אני אסביר לך, אגיד לך משהו ותגידי לי אם יש לך שאלות

משה גפני: ינון, אבל למה להסביר? אני לא מבין, אני באמצע הדיבור

משה גפני:  אנחנו ועדת הכספים, למשל, בוועדת הכספים בשונה מוועדת הכלכלה – הוא, בלי לקרוא שלוש קריאות, הוציא את גלעד קריב מהדיון

משה גפני:  אני לא, גלעד קריב יושב פה ואני מאפשר לו והכול בסדר

נעמה לזימי: אני בהלם

נעמה לזימי:  השר אמר עכשיו - - -     

משה גפני: מה?     

קארין אלהרר: שר הכלכלה

נעמה לזימי: שר הכלכלה אמר עכשיו - - - אמרתי לו: אבל האוצר לא איתך, הוא אמר: לא, הוא יהיה איתי

נעמה לזימי:  הוא ממש מסביר לנו שזה המתווה שהולכים לאשר עכשיו, ואתה אומר: אני לא יודע מזה

נעמה לזימי:  אני אומרת לו: אתם מחרטטים אותנו, הוא אומר לנו: לא

נעמה לזימי:  מה קורה?      

משה גפני: נעמה, תני לי רק להשלים את מה שאני אומר: קיימנו כאן דיון, דיון קשה, דיון לא פשוט

נעמה לזימי: - - -     

קארין אלהרר: נעמה, תני לו

נעמה לזימי: סליחה, אני מקשיבה לך

משה גפני: קיימנו דיון על העניין הזה

משה גפני:  לא הסכמנו כאן בוועדה – אופוזיציה וקואליציה ביחד – לא הסכמנו לנושא של 7 קילומטרים, דרשנו שיהיו 20 קילומטרים לפחות, שאופקים תהיה בפנים, שנתיבות

משה גפני:  דיברנו גם על נושא המועצה האזורית אשכול

משה גפני:  ואני גם דיברתי, לא עם כל חברי האופוזיציה אבל עם רכז האופוזיציה

משה גפני:  אני חושב שאנחנו מתקדמים, אני רוצה לדבר על זה, לא היום

משה גפני:  אנחנו מתקדמים עם העניין וחלק גדול מהדברים שעלה כאן כנראה שכן נשיג בסוף

קארין אלהרר: אבל גפני, זה צריך להיות מהר, אנשים ממתינים

משה גפני: מהר זה בסדר, הייתי גם בדיוניים קודמים שהיו וזה לקח הרבה זמן

משה גפני:  נדמה לי שבקורונה הייתי יושב-ראש הוועדה ולקח זמן

חמד עמאר: זו לא קורונה, אנחנו עם הרבה מפונים, עם הרבה אנשים שאיבדו את הבתים, הרבה אנשים שלא יכולים לחזור לבתים שלהם

משה גפני: אבל חמד, אני לא מתווכח על זה

חמד עמאר: אתה לא יכול להשוות את הקורונה למה שקרה לנו עכשיו

משה גפני: אבל חמד, אני לא מתווכח על זה

משה גפני:  בסדר, אתה לא מתווכח איתי

חמד עמאר: אני לא מתווכח

חמד עמאר:  אני דווקא איתך, אני רוצה לעזור לך ואני רוצה להיות איתך בכל מה שאתה רוצה

משה גפני: אני מסכים איתך במאה אחוז, אני מסכים איתך, צריך לעשות את זה כמה שיותר מהר

משה גפני:  אני ממש לא מרפה מזה, אין יום שאני לא בעניין הזה כל הזמן

משה גפני:  אני מדבר איתם: עם אנשי משרד האוצר, עם שר האוצר, עם העוזרים שלו, עם האנשים שנמצאים במשרד ועסוקים בעניין הזה

משה גפני:  לא אסכים להעביר את זה בצורה שהם הביאו את זה לכאן

משה גפני:  הזמן לא יהיה גורם, מכיוון שאם אני צריך להצביע בעד המתווה שהביאו לכאן בשבוע שעבר או השבוע – אני כבר לא זוכר - -      

חמד עמאר: השבוע

משה גפני: - - שבוע, ביום שני – אני לא אצביע על דבר כזה

משה גפני:  זה הולך להשתנות, כמה זה הולך להשתנות?  

אורית פרקש הכהן: הם גם לא הביאו חקיקה, זה לא שיש על מה להצביע

משה גפני: אמרתי, אני מקווה שאכן תהיה חקיקה

משה גפני:  זה שוועדת הכלכלה מקיימת דיון וניר ברקת – אני דמוקרט, אני לא - - - אני עושה כאן - - -     

קארין אלהרר: אדוני היושב-ראש, אני רוצה להציע  - - -     

נעמה לזימי: אני אומרת שהוא אומר דברים הפוכים - - -     

ינון אזולאי: אבל נעמה, אולי שכחנו משהו

ינון אזולאי:  כשהחוק מגיע, וכנראה שהחוק יגיע ביום שני - - -     

קארין אלהרר: למה עד יום שני?     

ינון אזולאי: היום אנחנו ביום רביעי

ינון אזולאי:  יש עניין להביא אותו כדי שאנחנו כבר נהיה מוכנים עם המתווה לפי מה שכולנו כאן דרשנו וביקשנו

ינון אזולאי:  ולכן, אני אומר: ברגע שיגיע החוק הוא לא יגיע לוועדת הכלכלה, צריך להבין, הוא יגיע לוועדת הכספים

ינון אזולאי:  זה שהם עושים שם – זה בסדר, הם מציפים את הדיון

ינון אזולאי:  הכול טוב ויפה, בסופו של דבר הסמכות היא של ועדת הכספים ועושים שינוי בוועדת הכספים

נעמה לזימי: - - - זה יהיה פה

משה גפני: נעמה, חמד ביקש לדבר

משה גפני:  כן

נעמה לזימי: גם אני ביקשתי

חמד עמאר: מה שמעצבן הוא שאנחנו כבר מקיימים דיונים בוועדת הכספים, בוועדת הכלכלה, הכנסת עובדת והממשלה עדיין לא קיימה דיון אחד על המתווה

חמד עמאר:  לא ועדת שרים – קבינט כלכלי-חברתי, לא ועדת שרים שדנה בנושא, לא ממשלה – כלום

משה גפני: שר האוצר טוען שכן, גם שר הכלכלה

חמד עמאר: לא, הוא אמר שהם לא קיימו דיון

קארין אלהרר: לא, הוא אמר שהם לא מתואמים

נעמה לזימי: לא

נעמה לזימי:  בדיוק, הם לא קיימו

חמד עמאר: הוא אמר: דיברתי עם שר האוצר

חמד עמאר:  אני זוכר כל מילה

חמד עמאר:  לא קיימו דיון בממשלה על המתווה

נעמה לזימי: יותר מזה, אתה יודע מה הוא אמר? הוא אמר: אני מקווה שסמוטריץ' יסכים לדון על - - -     

חמד עמאר: ואני אומר לך: לא קיימו דיון על המתווה

חמד עמאר:  כמו שעכשיו הממשלה לא הגיעה לכאן לדיון החשוב הזה

חמד עמאר:  אנחנו מדברים על הרבה אנשים, אנחנו מדברים על אנשים שייתפנו גם מהצפון אם יקרה משהו, על יותר מ-70,000 אנשים

חמד עמאר:  אנחנו מדברים על זה שאין לנו בתי מלון לאכלס את כל המתפנים

חמד עמאר:  אנחנו במצב של מלחמה והממשלה, במקום שהיא תהיה נוכחת כאן ותיתן לנו הסברים: כמה מפונים? אם יפתח בצפון – כמה מקומות - - -     

משה גפני: בסדר, משרד הביטחון בזום

חמד עמאר: כמה מקומות יש לנו בבתי המלון? יש שאלות קשות כאלה שאנחנו צריכים לדעת את התשובות עליהן

משה גפני: בסדר, אני רוצה להתחיל את הדיון

חמד עמאר: זה התפקיד שלנו, אנחנו לא נחרוג מהתפקיד שלנו

קארין אלהרר: אני רוצה הערה

משה גפני: כן, קארין

קארין אלהרר: אדוני היושב-ראש

משה גפני: אני רק רוצה להגיד לך: אנחנו מקיימים את הדיון הזה, קבענו אותו מראש, הוא כאן

משה גפני:  אני רוצה שאנשי הממשלה – משרד הביטחון נמצא בזום, הם בצבא, הם יציגו את זה, רח"ל יציגו את זה

חמד עמאר: מי צריך להגיע מהממשלה?     

משה גפני: ומשרד התיירות

חמד עמאר: משרד התיירות

משה גפני: כן, קארין

קארין אלהרר: גפני, אני רוצה להציע את הדבר הבא

משה גפני: בבקשה

קארין אלהרר: מצד אחד, אתה אומר: אני לא אעביר את המתווה כמו שהוא

קארין אלהרר:  אני מצדיקה את זה

קארין אלהרר:  מצד שני, אי-אפשר למשוך את זה לנצח

משה גפני: נכון

קארין אלהרר: לכן, אני מציעה: אנחנו יודעים מהן הנקודות שצריכות להיות במתווה - -     

משה גפני: כן

קארין אלהרר: - - ויש לנו גיבוש של רעיון

קארין אלהרר:  אנחנו ננסח הצעה - - -     

משה גפני: ניסחתי, ביקשתי מהיועצת המשפטית

קארין אלהרר: אני מבקשת ממך

משה גפני:  אבל אני לא יכול לנסח את החוק

קארין אלהרר: אתה יכול, יש לך אפשרות

משה גפני: אני לא יכול, בגלל שאם אני יושב איתם ואני אומר להם: תנסחו את החוק ותביאו אותו, אני לא יכול לעשות להם את זה מאחורי הגב

משה גפני:  אני יכול להחליט על משבר

נעמה לזימי: למה? אנחנו עובדים אצלם?     

קארין אלהרר: גפני, עד מתי נמתין?     

משה גפני: עוד יום-יומיים, זהו

קארין אלהרר: ומה?     

חמד עמאר: אם ביום ראשון יקיימו דיון ב - - -     

משה גפני: נצטרך להביא חוק לבד

קארין אלהרר: אוקיי, זה מה שאני רוצה שיהיה

משה גפני: אני מקווה שאנחנו לא שם

קארין אלהרר: גפני, זה מה שאני רוצה שיהיה

קארין אלהרר:  זה מה שאני רוצה שנבין: אם עוד יום-יומיים אין – נביא הצעה משלנו

משה גפני: אוקיי

משה גפני:  רבותיי, עוד מישהו רוצה להגיד משהו בעניין הזה? מכיוון שאני עובר לעניין של המפונים

גדי ירקוני: סליחה, הרב גפני, אם זה לא יהיה בדיון - - -     

משה גפני: אתה לא צריך להציג את עצמך, זה רק לפרוטוקול: גדי ירקוני, ראש המועצה האזורית אשכול

גדי ירקוני: אני מקשיב, מה שאתם עושים פה מזכיר לי כשכועסים על אלה שהגיעו בזמן

גדי ירקוני:  אני חושב שגם על המתווה ששר הכלכלה הציג – לא הציג, ניסה להציג בישיבה הקודמת, אני לא חושב שהוא הציג כשאני הייתי בה

חמד עמאר: לא, הוא לא הציג

גדי ירקוני: הוא לא הציג, אני הייתי והוא לא הציג

משה גפני: אוקיי

גדי ירקוני: הוא לא דיבר איתנו

גדי ירקוני:  יש אצלנו מפעלים – ואמרתי את זה בישיבה הקודמת – אני חושב שצריכים לתת תמריץ לכאלה שעובדים עכשיו ולראות את העובדים האלה

גדי ירקוני:  אני לא יודע מה הוא בנה, אני ראיתי מצגת יפה מאוד אבל בלי פרטים

משה גפני: רגע

משה גפני:  גדי, אני רוצה להגיד לך, אני איש ממסד

משה גפני:  זאת אומרת, אני לא עושה מהפכות

משה גפני:  עם כל הכבוד, אני חבר של ניר ברקת והוא שר הכלכלה, שר כלכלה בכיר במדינת ישראל

משה גפני:  יש חוק, במציאות הזאת משרד האוצר צריך להכין את זה והוא צריך להביא את זה לוועדת הכספים

משה גפני:  זאת המציאות

גדי ירקוני: אני רק מבקש שלא ישכחו שגם אנחנו צריכים

משה גפני: החברים פה אומרים בצדק, וגם אני אומר את זה: צריך לעשות את זה מהר

משה גפני:  לצערנו הרב, אנחנו כבר בעיצומה של המלחמה

משה גפני:  צריך לעשות את זה מהר, אני מנסה לקדם את זה, אני אדבר גם עם החברים כאן ונראה איך לקדם

משה גפני:  יש דברים שאני באמת רואה שיש בהם התקדמות ואני מקווה שאנחנו אכן נתקדם בהם

משה גפני:  אם נגיע ל-20 קילומטרים, למשל, נפתרה בעיית החקלאות שהיא אחת הבעיות הקשות שיש לנו פה

משה גפני:  עד לרגע זה – בשום מתווה שהיה בסדר היום – לא היה פתרון לחקלאות

משה גפני:       החקלאות אצלך היא נושא

משה גפני:  אצלך יש נושא מרכזי שעליו אתה מדבר: לא יכול להיות שחלק מהמועצה האזורית שקיבלה את המכה הכי קשה יהיה בתוך המתווה של ה-7 קילומטרים, וחלק לא

משה גפני:  החלק הזה הוא חלק שיש לך בו מושבים או יישובים או קיבוצים שהם במרחק של 10 קילומטרים, צריך למצוא לעניין הזה פתרון

משה גפני:  אבל אתה לא היחיד שצריך למצוא פתרון, אתה הכי קשה, ליבנו איתך, אבל צריך למצוא פתרון

משה גפני:  אני מקווה שזה יהיה כמה שיותר מהר

משה גפני:  אם אתה רוצה להגיב בעניין הזה, בבקשה

גדי ירקוני: אני מקווה שמס רכוש ישב איתי לפני שהוא יבוא הנה ואני רוצה שתדאג לזה

חנוך דב מילביצקי: לא ישבו איתך?     

גדי ירקוני: לא

משה גפני: אמיר דהן לא ישב איתך?     

גדי ירקוני: אמיר דהן ישב פעם אחת, לא הצלחנו עדיין לגמור את ה - - - הוא ישב עם האנשים שלי, אבל צריכים לראות שתהיינה הבנות לפני שמגיעים הנה לפרטים המעט יותר בינוניים, בטח המרחקים

משה גפני: גדי, אני אטפל בזה

משה גפני:  אני לא מבטיח לך, בגלל שהם לא בידיים שלי

גדי ירקוני: אני לא רוצה להיכנס לזה בגלל שהנושא הבא הוא יותר מורכב

משה גפני: הם לא בידיים שלי, אבל גם אני לא בידיים שלהם

נעמה לזימי: בדיוק

משה גפני: מי מציג את העניין של המפונים? משרד התיירות? בבקשה

חנוך ברש: שלום, אני חנוך ברש, תקציבים, משרד התיירות

חנוך ברש:  נכון להיום משרד התיירות אחראי

חנוך ברש:  הנושא הראשון שהוא טיפל בו זה פינוי קריית שמונה, עד עכשיו פונו כ-13,000 תושבים מקריית שמונה נכון להבוקר

משה גפני: רגע

משה גפני:  החברים כנראה יבינו אותך מהר יותר, אני לא מבין מהר, לי צריך להסביר לאט

משה גפני:  אתה מתבקש: לפני שאתה מגיע לקריית שמונה, תיסע בדרך

משה גפני:  כמה מפונים יש במדינת ישראל היום? בדרום, בצפון, ואם יש במקומות אחרים גם – תגיד

משה גפני:  על כמה מפונים אנחנו מדברים? קריית שמונה זו עיר חשובה וליבנו איתם שהם צריכים להתפנות, זו לא רק קריית שמונה

קארין אלהרר: משרד התיירות רק על הצפון

גדי ירקוני: הלוואי

ינון אזולאי: לא, משרד התיירות נכנס עכשיו לכל הארץ, לאו דווקא על הצפון

קארין אלהרר: כן, אבל את רוב הפינויים עשו כבר קודם

ינון אזולאי: נכו, אבל עכשיו הוא קיבל את השרביט

משה גפני: אבל אני רוצה לדעת, אני צריך לפקח על זה, התפקיד שלנו הוא לדעת מה נעשה

ינון אזולאי: אני רק רוצה להגיד: עד עכשיו זה היה משרד הפנים ביחד עם פיקוד העורף, הכול טוב ויפה, השרביט הועבר למשרד התיירות

ינון אזולאי:  אתמול דיברנו על זה

ינון אזולאי:  כלומר, משרד התיירות נכנס לעסק כשקריית שמונה נכנסה, נכון? אבל היום קיבלתם את הכול כבר, כל העברת השרביט נעשית אליכם תוך כדי

ינון אזולאי:  היום, אני יודע

ינון אזולאי:  לכן, אתה יכול לתת את הנתונים

ינון אזולאי:  למשל: יש בדרום 70,000 מפונים

ינון אזולאי:  בסך הכול, הם פונו ל-220 בתי מלון

משה גפני: ינון, נראה שאתה מכיר את זה יותר טוב ממנו

ינון אזולאי: יש 60,000 בצפון, 13,000 מתוכם בקריית שמונה

משה גפני: הוא לא שומע

ינון אזולאי: אני שומע, רק אתן לו את כל הנתונים

משה גפני: עם כל הכבוד, אני מדבר אליך

ינון אזולאי: ביום חמישי האחרון נשארו בסך הכול 12,000 חדרים בבתי המלון

משה גפני: ינון, אני מדבר אליך

ינון אזולאי: כן, כן, אני רוצה לעזור לו

משה גפני: אני רק רוצה לדעת: האם אתה יודע יותר מאשר מה שהוא יודע?     

ינון אזולאי: על זה שהוא יענה

ינון אזולאי:  אני יודע מה אני יודע, אני לא יודע מה השני לא יודע

משה גפני: תן לו

חמד עמאר: אם היית קורא את העיתון, גם בעיתון כתובים כל הנתונים

ינון אזולאי: אגב, אני לא יודע את זה מהעיתון

ינון אזולאי:  רק שתדע, אני לא יודע את זה מהעיתון כי אני לא קורא עיתונים, מקסימום "הדרך" ו"יתד"

משה גפני: חמד, אתה נכנס לוויכוח ביני לבין ינון?     

חמד עמאר: לא, אני גם לא יכול להיכנס

משה גפני: בבקשה, תציג את הנתונים, את  כולם,  את מה שאתה יודע

משה גפני:  לאחר מכן, משרד הביטחון

חנוך ברש: לצערי, את הנתונים לגבי הדרום אני לא יודע להציג כרגע וחבר הכנסת ינון אזולאי יודע טוב יותר ממני את הנתונים הללו

חנוך ברש:  רק היום אנחנו מקבלים את שרביט האחריות לפינוי הדרום

חנוך ברש:  האחריות של משרד התיירות עד היום הייתה קריית שמונה, 3-2 יישובים בצפון שפונו ומעט אשקלון

חנוך ברש:  זו האחריות שהייתה עד היום, היום השרביט עובר

משה גפני: מה זה מעט? למשל, באשקלון יש מעט מפונים? מתפנים? יש מעט שלא מתפנים? מה זה מעט?     

קארין אלהרר: לא כל העיר מפונה

משה גפני: מה זה? מה זה מעט?     

ולדימיר בליאק: 40,000

חנוך ברש: אסביר

חנוך ברש:  באשקלון הצלחנו לפנות מאות תושבים, המשרד טיפל במאות תושבים בלבד אשקלון

חנוך ברש:  וצריך לומר שאין כרגע חדרים, כמעט ואין חדרי מלון פנויים

קארין אלהרר: זה לא נכון

חנוך ברש: זה המידע שאני קיבלתי מהחמ"ל שלנו לפני עשר דקות

קארין אלהרר: זה פשוט לא נכון

קארין אלהרר:  אדוני היושב-ראש, אפשר?      

משה גפני: לא, לא, רגע

משה גפני:  אני גם חושב שזה לא נכון אבל תני קודם שיציגו את הנתונים, שנדע

חמד עמאר: אבל אין לו נתונים

חנוך ברש: עוד פעם, זה המידע שאני קיבלתי לפני עשר דקות בשיחת טלפון לחמ"ל של משרד התיירות, שיש כמות קטנה מאוד של חדרים פנויים

חנוך ברש:  נכון להבוקר: מאות

משה גפני: נאמר פה שזה לא נכון

משה גפני:  אני גם חושב שזה לא נכון, אבל אני רוצה את משרד הביטחון

משה גפני:  מר חיים אידלמן, בבקשה

משה גפני:  מה אתה יכול להציג לנו לגבי הנושא הזה של המפונים בכל הארץ?     

חיים ילין: יש לנו את כל הנתונים,  אציג אותם

חיים ילין:       נתחיל בדרום

חיים ילין:  מ-0 עד 4 קילומטרים, נכון להבוקר, יש 18,890 מפונים; מ-4 עד 7 קילומטרים, אני ממשיך עם הדרום, יש לנו 13,142 מפונים; בשדרות - - -     

קארין אלהרר: רגע, סליחה, מפונים מסך כמה תושבים?     

חיים ילין: ב-4 עד 7 קילומטרים, עד כמה שזכור לי, מתוך 17,000 תושבים יש 13,142 מפונים

קארין אלהרר: טוב, וב-0 עד 4 קילומטרים?     

חיים ילין: ב-0 עד 4 קילומטרים כולם פונו, 18,890

קארין אלהרר: אוקיי

חיים ילין: שדרות – בשדרות פונו 30,193 תושבים, מתוך 34,000

משה גפני: אוקיי

חיים ילין: זה ביחס לדרום, כשהסך הכול שם הוא 62,225 מפונים

חיים ילין:      צפון – 0 עד 2 קילומטרים, פונו 21,968 תושבים

משה גפני: מתוך כמה? כולם התפנו? אני שואל: האם כולם התפנו ב-0 עד 2 קילומטרים?     

חיים ילין: ב-0 עד 2 קילומטרים כמעט כולם התפנו

חיים ילין:  עד כמה שזכור לי, המספר הוא: מתוך 23,000 ומשהו תושבים – התפנו 21,968 תושבים

משה גפני: אוקיי, הלאה

חיים ילין: הלאה

חיים ילין:  מ-2 עד 3

חיים ילין: 5 קילומטרים, פונו 8,111 תושבים

חיים ילין:  אנחנו מדברים על זה שמתוך 10,000 תושבים, 8,111 תושבים פונו או התפנו; בקריית שמונה – 18,348 תושבים פונו או התפנו, מתוך 22,000 תושבים

חיים ילין:      בנוגע לאשקלון, נגעתם באשקלון ואתן לכם את הנתונים

קארין אלהרר: רגע, הנתונים שאתה נותן זה רק אנשים שפונו על ידי המדינה או גם אנשים שפונו על ידי  - - -     

חיים ילין: לא, גם וגם, פונו והתפנו עצמאית

קארין אלהרר: גם וגם, אוקיי

קארין אלהרר: מאיפה יש לכם את הנתונים של אלה שהתפנו באמצעות פילנתרופיה?     

חיים ילין: במשרד הביטחון, פיקוד העורף, ישנו משל"ט (מרכז שליטה) שמקבל את הנתונים מהשטח, מהנציגים

חיים ילין:  לפיקוד העורף יש נציגים בכל מקום ומקום והוא מעביר את הנתונים למשל"ט פה בפיקוד העורף

קארין אלהרר: ממש לא

חמד עמאר: כל מי שמתפנה בא ומודיע לכם: אני מתפנה? אם הוא מתפנה עצמאית? אם הוא הולך למשפחה?     

חיים ילין: הוא לא מודיע לנו

משה גפני: מר אידלמן, השאלה היא על אלה שמתפנים עצמאית, הם לא חייבים לבוא ולדווח לפיקוד העורף

קארין אלהרר: הם לא מדווחים

חיים ילין: נכון, הם מדווחים לרשות

חיים ילין:  הם מדווחים לרשות והרשות מדווחת לפיקוד העורף - - - ואנחנו מקבלים את כל הנתונים  - - -      

משה גפני: ואתם בטוחים בזה שכל הנתונים שיש לכם הם נתונים מדויקים של מי שמסר את הנתונים שלו, אפילו כשהתפנה מרצונו? אתה בטוח בזה?     

חיים ילין: אני יכול להגיד שכל נתון שישנו אצל הרשויות מועבר אלנו

חיים ילין:  מי שלא מדווח לרשות, כמובן שאנחנו לא יכולים לדעת זה

קארין אלהרר: נכון, וקחו בחשבון שיש הרבה שלא מדווחים

משה גפני: ומה ההערכה שלכם? כמה כאלה שלא דיווחו יש?     

חיים ילין: כרגע, המספרים שאנחנו יודעים הם שיש מעט מעל 110,000 מפונים ומתפנים, כאשר ייתכן וישנה סיטואציה שבה מספר אנשים לא דיווחו והם אולי ידווחו בהמשך

חיים ילין:  אם זה יקרה אנחנו חושבים שזה יגיע אולי ל-120,000 איש ולא יותר

חמד עמאר: יש לך נתון כמה תושבים פונו על ידי המדינה והמדינה אכסנה אותם בבתי מלון, בכל מיני מקומות? מתוך הנתונים שנתת לנו: כמה המדינה פינתה?     

חיים ילין:   לא עשינו את ההפרדה בין כמה המדינה פינתה וכמה התפנו עצמאית, הנתון שיש פה זה גם וגם

חמד עמאר: כי אנחנו צריכים לדעת כמה מקומות יש לנו בבתי המלון, האם יש לנו מקומות בבתי המלון או אין לנו מקומות בבתי המלון

משה גפני: תכף נשמע את זה

משה גפני:  הלאה

חיים ילין: בנוגע לאשקלון – כמעט 59,000 תושבים התפנו באשקלון

קארין אלהרר: כמה?     

חיים ילין: התפנו כ-59,000 תושבים, כך שבינתיים צריך לתקצב את כל האירוע

ינון אזולאי: אבל לא כולם לבתי מלון

קארין אלהרר: הוא אומר ש-59,000 תושבים התפנו מאשקלון

ינון אזולאי: לא כולם לבתי מלון

ינון אזולאי:  אתה יודע על 59,000 פינויים, אבל אתה לא יודע כמה מתוכם הלכו לבית מלון

נעמה לזימי: הלכו למשפחה, הלכו ל - - -     

משה גפני: רגע, אבל לפני בתי המלון

משה גפני:  אתה יכול בבקשה לחזור על הנתון של אשקלון? כמה התפנו מאשקלון?     

חיים ילין: כ-59,000 תושבים

משה גפני: לא דובר על זה

אורית פרקש הכהן: מתוך כמה?     

חיים ילין: כ-59,000 תושבים

קארין אלהרר: את כולם המדינה פינתה?     

משה גפני: לא, הוא מדבר על אשקלון

קארין אלהרר: אבל אני שואלת: האם המדינה פינתה את המספר הזה?     

נעמה לזימי: ינון - - - אמר 40,000, לא?     

ינון אזולאי: הוא אמר 40,000

משה גפני: זה מה שהוא אומר

חמד עמאר: הוא דווקא צריך לדעת

משה גפני: כמה אתם חושבים שהתפנו מאשקלון?     

איציק גיא: אני איציק גיא, מרשות החירום הלאומית

איציק גיא:  אני רוצה לתת הסבר על אשקלון כי זה חשוב, זה גם עונה על השאלות שעלו כאן

איציק גיא:  עשינו מיקוד ביחד עם פיקוד העורף ומול הרשות המקומית, כדי לאפשר לאותם מחוסרי מיגון שאין להם ממ"ד או ממ"ק – מרחב מוגן קומתי, לצאת מהעיר

איציק גיא:  זה קשור, כמובן, להצלת חיים

איציק גיא:       הכנסנו לתוך המספר הזה גם כאלה שיש להם מקלטים, כדי למנוע מהם לרדת עכשיו במדרגות ולרוץ למקלט ולהיפצע

איציק גיא:  בסך הכול היקף התושבים הוא 70,000 איש, זה כולל בתוכו גם 3,000 קשישים מחוסרי עורף משפחתי יציב

איציק גיא:  זה בעצם ההיקף שאנחנו, משרד הביטחון בהיבטים ביחד עם פיקוד העורף, אישרנו לרשות להוציא במסגרת מה שתוקצב על ידי האוצר

איציק גיא:       כשאנחנו תחת המספר שצוין כאן, 59,000 איש שיצאו מאשקלון – חלקם יצאו כבר בתחילת הלחימה – אנחנו לא יודעים להגיד האם יצאו אנשים שיש להם בעיית מיגון ועונים לקריטריונים האלה שהוגדרו כאן או שאלה אנשים אחרים שעזבו את בתיהם בגלל היקפי הירי שהיו בתחילת הלחימה והלכו למקומות אחרים

איציק גיא:  את הדבר הזה אנחנו ממפים עכשיו ביחד עם הרשות, כדי לוודא שמי שאין לו מיגון והוא עונה לקריטריונים שהוגדרו ותואמו בין הרשות לאוצר, הוא זה שישופה

איציק גיא:  כך שהמספר 59,000 הוא מספר כללי למי שיצא

משה גפני: 59,000 איש התפנו מאשקלון מתחילת הלחימה, זה מה שאתה אומר?     

איציק גיא: נכון, 59,000 תושבים זה סך כל הנתונים שיש לנו, שהתפנו מתחילת הלחימה באשקלון

איציק גיא:  עכשיו אנחנו צריכים לדייק ביחד עם הרשות, שאותם מתפנים עונים להגדרות שסוכמו ביחד עם פיקוד העורף, האוצר והרשות

איציק גיא:  כי מן הסתם, לא כל אחד שעזב את הבית באשקלון – בניגוד למרחבים אחרים שהגדרנו כפינוי – ישופה תקציבית

איציק גיא:  ולכן, המנגנון הזה הוא מנגנון חשוב

משה גפני: ומי מטפל בבתי המלון, במקומות שאליהם הם מתפנים? גם בזה אתם מטפלים, רח"ל? למשל, אנחנו נרצה לדעת: כמה מקומות פנויים יש בבתי המלון?     

איציק לוי: רח"ל מתכללת את כל מה שקשור לטיפול באותם אנשים שהגיעו לבתי המלון

איציק לוי:  כמו שאתם מבינים, יש - - -     

נעמה לזימי: גפני, לא כולם תחת רח"ל, פה הפער, יש מלונות שתחת רח"ל ויש מלונות שלא נכנסו

משה גפני: תכף נשמע, אנחנו צריכים לברר את זה

נעמה לזימי: אבל הוא לא יודע

משה גפני: בסדר, תכף נראה, נשאל את זה

ינון אזולאי: אבל אפשר לעשות הצלבה: כמה הוא יודע וכמה הצד השני, באמצע את יודעת מה יש לך

משה גפני: בדיוק

איציק לוי: אתייחס לזה

איציק לוי:  יש 254 בתי מלון שאליהם אנחנו שולחים

איציק לוי:  חלקם הופעלו על ידי משרד הפנים, כמו שנאמר כאן: יש העברת מקל שקורית ממש בימים אלה, למשרד התיירות שייקח את כל האחריות על אותם מפונים ומתפנים שיגיעו לבתי המלון

איציק לוי:       בן אדם שעזב לבית מלון שלא נכלל בתוך 254 בתי המלון האלה – עזב באופן עצמאי – גם לזה בנינו מנגנון דרך משרד האוצר, דרך הביטוח הלאומי, כדי שהוא ישופה תקציבית

איציק לוי:  הדבר הזה נמצא עכשיו באישורים

איציק לוי:  זה יסוכם היום וגם יופץ לאוכלוסייה, כדי שכל אזרח ידע שאם הוא יוצא ממרחב מפונה והולך לכל אחד מהאתרים שיבחר, זה יכול להיות גם מרחב אזרחי, ללכת לקרוב משפחה או חבר – כל עוד הוא יצא ממרחב לחימה, המדינה תשפה אותו

איציק לוי:  200 שקלים למבוגר, 100 שקלים לילד, זה ליום, במכפלות זה יוצא לא מעט כסף אבל זה מאפשר עצמאות

איציק לוי:  אותו בן אדם שבחר בעצמאות הזאת, לצאת ממרחב שהגדרנו שהוא מרחב מפונה – ישופה תקציבית

איציק לוי:  המדינה לא תיתן לו מענה בתחום הבריאות, החינוך והרווחה, מעבר לשירותים המוניציפליים הרגילים שקיימים באותה רשות

משה גפני: מי אחראי על הפינוי הזה? בבתי המלון או כשמישהו מתפנה עצמאית, מול מי האזרחים העומדים? מול רח"ל? מול משרד הפנים? מול משרד התיירות? מי הכתובת?     

איציק לוי: לא, אסביר

איציק לוי:  אותם אזרחים שפונו לבתי המלון, ואני עושה כאן הפרדה בין מרחב שפונה: 0 עד 4 קילומטרים בדרום ו-0 עד 2 קילומטרים ואחר כך 2 עד 3קילומטרים בצפון – אלה מרחבים שפונו

איציק לוי:  לבין, מעבר לזה, נתנו מענה גם ל-4 עד 7 קילומטרים ולשדרות בדרום כדי שהם יוכלו לפנות את עצמם, וזה מנגנון שהוא מעט שונה בהיבטים התקציביים שלו אבל מבחינת העיקרון הוא אותו עיקרון

איציק לוי:  כל מי שנמצא בבתי המלון, באותם 254 בתי מלון, שהם מהמרחבים שפונו - - -     

משה גפני: בדרום זה לא רק הם, זה גם אשקלון עכשיו

איציק גיא: אשקלון קיבלה מענה אחר

קארין אלהרר: לא, כי באשקלון זו לא כל העיר וזה לא באחריותם

משה גפני: לא אמרתי: כל העיר

קארין אלהרר: לא, אבל הם לא רואים עצמם אחראים לפינוי, אתה מבין?     

איציק גיא: נכון, את צודקת, אשקלון קיבלה מענה

חמד עמאר: אבל מי שעומד בהגדרות – אתם אחראים עליו

חמד עמאר:  אם אין לו מרחב מוגן, אמרת שאתם אחראים עליו ואתם אמורים לפנות אותו

משה גפני: אבל אני הסברתי

נעמה לזימי: הוא אמר שהם לא אחראים, היא צודקת

משה גפני: לא שמעתי

משה גפני:  אמרת: מ-0 עד 4 קילומטרים, מ-4 עד 7 קילומטרים, וכמובן שאמרת ששדרות

משה גפני:  הוספתי: אשקלון

משה גפני:  חלקית - - - מה אתה יודע על אשקלון?     

איציק לוי: אסביר

משה גפני: בבקשה, אני מתנצל שאני מבקש הסבר

איציק לוי: לא, זה בסדר גמור, אלה הרבה מאוד פרטים וזה בסדר גמור

איציק לוי:  אשתדל לתת תשובות על הכול

משה גפני: בבקשה

איציק לוי: אנחנו גם תוך כדי תנועה ולכן, דברים מתעצבים כלל שנוקף הזמן

איציק לוי:  יש פה הרבה דברים קריטיים, כדי שנוכל לטפל ביחד באוכלוסייה

משה גפני: אשקלון

איציק גיא: המענה לעיר אשקלון הוא בשל צורך מבצעי למחוסריי מיגון

איציק גיא:  בשל היקפי הירי הגבוהים, אנחנו - - -     

משה גפני: את זה אמרת קודם, בסדר

משה גפני:  מול מי עומדים תושבי אשקלון שמתפנים?     

איציק לוי: לכן, נתנו מענה שלא מוגדר בתוכניות הפיני

איציק לוי:  כלומר, זה לא דומה למרחב 0 עד 4 קילומטרים בדרום ו-4 עד 7 קילומטרים, כי פה, כמו כל אזרח, יש פערי מיגון בכל המדינה

איציק לוי:  אנחנו לא נותנים עכשיו לכל המדינה טיפול באלה שיש להם פערי מיגון, אלא מיקדנו את המענה הזה לעיר אשקלון ונתנו איזושהי חבילת סיוע – אם אפשר לקרוא לזה כך – לאותם מחוסרי מיגון

איציק לוי:  זה לגבי העיר אשקלון

איציק לוי:       אני חוזר להסביר את הטיפול באותם מפונים שנמצאים כרגע ב-254 בת המלון

קארין אלהרר: רגע, אבל לא ענית על השאלה: האם אתם אחראים לכל צורכיהם של מפונים חסרי המיגון באשקלון?     

איציק גיא: לא, זה עניין כספי שתואם מול האוצר כדי לאפשר לרשות העיר אשקלון לטפל באזרחיה, כמו כל רשות אחרת

איציק גיא:  היחידים שאנחנו, כמדינה, לוקחים עליהם חסות אלה אותם מפונים שנמצאים בבתי המלון שבשליטה – כפי שנאמר כאן – של משרד התיירות ביחד עם כל משרדי הממשלה

איציק גיא:  רח"ל מתאמת את משרדי הממשלה, יש פה: בריאות, חינוך, רווחה, היבטים סוציאליים כאלה ואחרים

איציק גיא:  יש מענה מדינתי שבנינו עד עכשיו ויש פה עוד הרבה דברים שנדרש לשפר ולייעל

איציק גיא:  יש חמ"ל שליטה שלם שעוסק בדבר הזה, כדי לאפשר לכל אותם אזרחים שנמצאים בבתי מלון - - -     

משה גפני: לא שמעו אותך

משה גפני:  טוב, אנחנו נמתין עם זה

איציק גיא: המנגנון שיצרנו לעיר אשקלון ובכלל, גם לכל מי שיוצא מהמרחב המפונה, הוא לאפשר למי שלא רוצה להגיע לאותם בתי מלון ולקבל את כל השירותים המוניציפליים שאנחנו כרגע מטפלים בהם – של כלל משרדי הממשלה: בריאות, חינוך, רווחה וכן הלאה – והוא רוצה ללכת למקום אחר ולא להיכנס לאותם בתי מלון, יצרנו ביחד עם האוצר מנגנון שמאפשר שיפוי תקציבי

איציק גיא:       הדבר הזה יפורסם, אני מקווה שהיום, זה עוד נמצא במנגנונים אחרונים להחלטה

איציק גיא:  האזרח ישופה דרך הביטוח הלאומי

איציק גיא:  זה נמצא עוד בהסדרים אחרונים, אני מקווה שהדבר הזה ייסגר היום

איציק גיא:  לאזרח תינתן גם האפשרות לצאת מבתי המלון, זה גם ישחרר לחץ מבתי המלון שנמצאים היום בתפוסה מלאה

איציק גיא:  אני מכיר את האמירות פה שיש עוד חדרים בכל מיני בתי מלון, אלה חדרים ששמרנו אותם לטובת הפינוי של קריית שמונה שעדיין לא הסתיים

איציק גיא:  בקריית שמונה יש אנשים שלא רוצים לצאת מקריית שמונה, אנחנו עכשיו נסדיר את העניין הזה וכל חדר פנוי שירצו להיכנס אליו ממרחבים אחרים – תינתן האפשרות

איציק גיא:  זה בתיאום עם משרד התיירות

משה גפני: אתה יודע כמה חדרים פנויים יש בבתי מלון? משרד התיירות, רגע

איציק גיא: יש סדר גודל של 4,000 חדרים, זה מה שאני לפחות - - -     

חנוך ברש: אני מבקש לתקן: 3,000 חדרים, זה העדכון האחרון שיש לי כרגע

ינון אזולאי: עכשיו 3,000

איציק גיא: זה נתון מדויק יותר

איציק גיא:  מי שעובד - - -     

אליהו דלל: אבל יש חדרים - - -     

משה גפני: רגע, אבל אני לא שומע את כולם ביחד

משה גפני:  משרד התיירות: כמה חדרים פנויים יש היום בבתי המלון?     

חנוך ברש: נכון לעכשיו, כ-3,000 חדרים

חנוך ברש:  זה נכון לעכשיו, זה משתנה

משה גפני: מה הביקוש?     

אורית פרקש הכהן: הוא אומר שזה עודף, אבל השאלה היא גם איפה הם ממוקמים, היושב-ראש

משה גפני: למה שהוא לא יענה לי? קודם שהוא יענה לי: כמה ביקוש יש?     

קארין אלהרר: יש ביקוש עצום

מארק דכטיאר: מהמספרים שהוא אומר, יש פה 8,000 מהדרום

משה גפני: מי הדובר?     

מארק דכטיאר: אני מארק דכטיאר, מנהל אגף כלכלה, במרכז שלטון אזורי

מארק דכטיאר:  במספרים שאמר חיים אידלמן, לפני הדובר פה: רואים 8,000 תושבים, בלי אשקלון, בדרום; 8,000 תושבים בצפון; ועוד הערכה מאשקלון – לסגור את ה-70,000 תושבים – קרוב ל-10,000 תושבים

מארק דכטיאר:  בגדול, אנחנו מדברים על 26,000 תושבים על 3,000 חדרים

אליהו דלל: אדוני היושב-ראש, אני רוצה להוסיף פה משהו

משה גפני: רגע אלי, יש פה כמה שביקשו

אליהו דלל: הערה ושאלה

משה גפני: אלי, דקה

משה גפני:  מה הביקוש? אתם יודעים על מה מדובר?      

חנוך ברש: יש הבדל בין ביקוש לבין מידע על תושבים שלא פונו

משה גפני: מידע: כמה צריכים להתפנות? למצוא פתרון לאנשים

חנוך ברש: אני יודע להגיד, לדוגמה, שבקריית שמונה נותרו 3,500 תושבים, כאשר מתוכם חצי לא רוצים להתפנות ובחצי הנותר אנחנו מנסים כרגע לטפל ולראות איך מצליחים לפנות אותם

חנוך ברש:  אני יודע שלא פעם - - -     

משה גפני: והם יתפנו לחדרים בבתי מלון או - - - לאן?     

חנוך ברש: זאת המטרה, לפנות

ינון אזולאי: צריך סדר גודל של 1,000 חדרים בקריית שמונה, פלוס-מינוס

חנוך ברש: יש לי מידע על 2,000-1,500 תושבים

ינון אזולאי: כי יש כאלה עם שלושה-ארבעה ילדים, יש כאלה עם - - -     

קריאה: מי שלא רוצה, גם - - -     

אורית פרקש הכהן: סליחה, איפה שלושת החדרים האלה?     

ינון אזולאי: 3,000

קארין אלהרר: 3,000

אורית פרקש הכהן: 3,000 החדרים, סליחה

חנוך ברש: אבדוק ואעדכן

אורית פרקש הכהן: זה משמעותי מאוד

קארין אלהרר: בירושלים

אליהו דלל: היום קיבלת הודעה

משה גפני: איזו הודעה קיבלת?     

אליהו דלל: קיבלתי הודעה שיש מספיק חדרים בתל אביב, בבתי מלון

אליהו דלל:  אבל לצערי, פס"ח (רשות פינוי, סעד, חללים) לא מפנה אותם לשם כי אין להם תעודת כשרות

נעמה לזימי: נכון, ואפשר לעשות הכשרה מהירה

אליהו דלל: דקה אחת

אליהו דלל:  אפשר לשכן שם אנשים ובנושא של המזון לתת להם תלושים שייקחו ממקום אחר

משה גפני: מי הודיע את זה? מאיפה זה הגיע?     

נעמה לזימי: הייתה אתמול כתבה על זה

קארין אלהרר: אבל אמרו שזה הסתדר

אליהו דלל: חברים אני לא יודע על הכתבה, קיבלתי את זה מגורמים מוסמכים, מבתי מלון בתל אביב שמבקשים שיפנו אליהם מפונים ולא מפנים אליהם

נעמה לזימי: כ-5,000 חדרים

אליהו דלל: באמת, למה מפריעים לי?     

נעמה לזימי: זרקתי, כ-5,000 חדרים

אליהו דלל: בסדר, עוד יותר טוב

אליהו דלל:  אבל העיקר הוא הבעיה

אליהו דלל:  לכן, אני ממליץ שמשרד האוצר או פס"ח או משרד התיירות – כי זה פיקוח נפש, הרבנים הראשיים אמרו שאפשר לפנות משפחות גם בשבת, תבינו את זה

אליהו דלל:  לכן, אני חושב שאפשר לתת להם מקום שינה בתל אביב, באותם בתי מלון, אפשר להכשיר את זה ומי שרוצה לאכול בחוץ מנות כשרות או משלוחים, שיביאו להם

אליהו דלל:  זו אפשרות אחת

נעמה לזימי: אני רוצה להוסיף על זה

נעמה לזימי:  הרב גפני, אי-אפשר כשאתה לא נותן לנו להוסיף וזה עבר

נעמה לזימי:  רגע, יש לנו משהו להגיד בהקשר למה שהוא אמר, כי כולנו ערים לדבר הזה

נעמה לזימי:  יש את החדרים של המלונות בתל אביב שלא מדברים איתם

נעמה לזימי:  אפשר גם לעשות הכשרה מהירה

נעמה לזימי:  אפשר לא רק לתת תלושים או משהו, אפשר גם להפוך את זה לכשרות לרגע, זמנית, בצוק העיתים

משה גפני: מי אחראי על זה?     

נעמה לזימי: רגע

נעמה לזימי:  דבר נוסף, סליחה, משרד השיכון חייב להיכנס לאירוע

קארין אלהרר: אמרתי את זה מיום - - - מהשבוע שעבר

נעמה לזימי: בדיוק

נעמה לזימי:  יש בנייני דירות ואפשר לשכן בהם

נעמה לזימי:  יש כל מיני צעדים ומשרד השיכון גם חייב להיות בתוך המערך של הטיפול - - -     

משה גפני: שר השיכון יהיה פה בשבוע הבא

קארין אלהרר: גפני, אפשר, בשני משפטים? תן לי רגע שני משפטים

משה גפני: רגע

משה גפני:  אבל הוא באמצע, לעצור אותו?     

אליהו דלל: יש לי כאן הודעה מפס"ח, מבכיר שם שאומר לי – פס"ח זה פינוי, סעד, חירום: לצערי, כל עניין המלונות הועבר למשרד התיירות, אני לא עוסק בזה

אליהו דלל:  זאת אומרת, אנחנו צריכים לפנות למשרד התיירות שיוכל לשכן גם בתל אביב

קארין אלהרר: אפשר?     

משה גפני: כן, קארין

קארין אלהרר: תודה

משה גפני: אני רק אבקש: משרד התיירות, בבקשה תתייחס לעניין הזה, אני לא מכיר את זה

משה גפני:  כן, קארין

קארין אלהרר: אדוני היושב-ראש, שני דברים

קארין אלהרר:  דבר אחד

קארין אלהרר:  פינויים של אנשים עם צרכים מיוחדים ובמיוחד בשימת דגש על העיר אשקלון

קארין אלהרר:  אנשים נמצאים שם ללא ממ"דים, עם צרכים מיוחדים – אין לאן לפנות

משה גפני: ברור

קארין אלהרר: אני מבינה שלמדינה יש כל מיני שיקולים, מורל לאומי הוא כנראה חלק מזה

קארין אלהרר:  אני לא מקבלת את זה שמפקירים אנשים, זו פשוט הפקרות, בגלל כל מיני שיקולים לא עניינים

קארין אלהרר:  קודם כול, אנחנו צריכים לדאוג לביטחון שלהם

קארין אלהרר:  זה דבר אחד

קארין אלהרר:      דבר שני, לגבי המקומות במלונות

קארין אלהרר:  גם אנשים שקיבלו הודעת פינוי מקריית שמונה – קיבלתי לא מעט פניות כאלה – הם קיבלו הודעת פינוי להגיע למלון מסוים, הם הגיעו למלון ואמרו להם: מצטערים, אין מקום

קארין אלהרר:  דבר כזה לא יכול לקרות

קארין אלהרר:  מקריית שמונה לנתניה

משה גפני: כן, אנחנו יודעים, אנחנו מכירים את זה

משה גפני:  עצוב מאוד שזה כך

קארין אלהרר: אבל זה לא יכול לקרות

משה גפני: נכון

משה גפני:  לאן הלך נציג משרד התיירות?     

ינון אזולאי: הוא הלך להביא מידע על כמה חדרים - - -     

משה גפני: שלא יביא חדרים, שיביא - - -     

קארין אלהרר: אדוני, אני רוצה להגיד דבר נוסף

קארין אלהרר:  יש דירותAirbnb  שלא עושים בהן שימוש, כי בעלי הדירות אומרים שהמדינה לא יודעת להתנהל מולם

קארין אלהרר:  זה לא מקובל, אלה דירות שבהחלט יכולות לשמש למטרות פינוי של אנשים

משה גפני: למה המדינה לא יודעת להתנהל מולם?     

קארין אלהרר: אני לא יודעת

נעמה לזימי: כי זה משהו עצמאי

משה סולומון: זה לא מאוגד, זה עצמאי, אלה בתים בודדים

חנוך דב מילביצקי: זה הרבה מאוד היתרים וכל מיני דברים כאלה

קארין אלהרר: אין ספק שבירוקרטיה יכולה לסכל את כל האירוע, ואני אומרת: זה צו השעה להסיר חסמים בירוקרטיים

קארין אלהרר:       דבר נוסף, כפי שהצעתי לשר האוצר בדיון הראשון שהיה כאן, אמרתי: המלונות לא יספיקו ולכן, יש במשרד השיכון רשימה של דירות שקיבלו טופס 4 – אם רוצים לתת מענים, אפשר לבקש מאותם בעלי דירות, בתשלום סמלי, לתת את הדירות האלה

משה גפני: כן, אבל את נכנסת לסוגיה קשה מאוד

משה גפני:  אני אומר: שר השיכון יהיה כאן, נעלה את הדברים האלה

משה גפני:  מה אעשה עם זה עכשיו? על טופס 4?     

קארין אלהרר: לא, אבל כבר יש להם

ינון אזולאי: כן, זו לא הבעיה

קארין אלהרר: והדבר הנוסף, אני מבקשת, לאזרחים קשה מספיק, צריך שיהיה טלפון אחד שיוכלו לפנות אליו

קארין אלהרר:  אי-אפשר שמכדררים אותם ממשרד למשרד, זה לא יקרה

נעמה לזימי: אני רוצה לשאול שתי שאלות

משה גפני: רגע, אני אתן, את רשומה

משה גפני:  משרד התיירות, לא הכרתי את העניין הזה שהם העלו כאן, הנושא של הכשרות

משה גפני:  מה זה? אתה יודע להתייחס לזה?     

חנוך ברש: אני אתייחס, כן

משה גפני: או הדירות היחידות האלה

חנוך ברש: ה-Airbnb, אני אסביר

חנוך ברש:  יש הסכם שכל מלון שרוצה להיכנס להסדר חותם מול משרד התיירות, הסכם פשוט

חנוך ברש:  ההסכם הזה אומר שהמלון מתחייב לספק ארוחות כשרות למי שחפץ בכך, גם אם המלון לא כשר

חנוך ברש:  אין בעיה למלון לא כשר להצטרף להסכם, במידה והוא מתחייב לספק ארוחות כשרות

חנוך ברש:  אנחנו לא יכולים לחייב את בתי המלון להיכנס להסדר

חנוך ברש:       לגבי המיפוי של החדרים: 3,000 החדרים נמצאים בכל רחבי הארץ, למעט - - -     

קארין אלהרר: אבל יש כאלה שלא בהכרח רוצים כשר, מה הבעיה? תעשו הצרחה

ינון אזולאי: לא, אבל אין לך בעיה, אין לך בעיה כשהמלון לא כשר, הכול בסדר

משה גפני: אין בעיה, הכול בסדר

משה גפני:  ואם הוא לא רוצה ארוחה כשרה הוא גם לא יקבל ארוחה כשרה

ינון אזולאי: אגב, גם מלון שהוא לא כשר הוא לא מחייב לתת מזון

ינון אזולאי:  הוא אומר שאם יש מישהו שרוצה מזון כשר בקייטרינג – את יכולה לתת לו

ינון אזולאי:  זה הסיפור, כולם יכולים

משה גפני: זה מה שהוא אמר

קארין אלהרר: אוקיי, בסדר

יצחק אהרונוביץ': חברים, אני בעלים של בית מלון בנהריה

משה סולומון: רגע, שיסיים את דבריו, הוא היה באמצע

משה גפני: רגע

חנוך ברש: לגבי הפיזור של החדרים – הפיזור הוא בכל הארץ, למעט באזורים המטווחים וטבריה שהיא מלאה לחלוטין

חמד עמאר: כמה חדרים יש לנו?      

ינון אזולאי: הוא אומר: כ-3,000 חדרים

חמד עמאר: לא, לא, כמה חדרים יש לנו באופן כללי בישראל, שאנחנו יכולים לאכסן בהם אנשים במצב בו באזורים שבדרום ובצפון - - - כי אנחנו לא יכולים לאכסן  - - -     

חנוך ברש: כמות החדרים שהיו פוטנציאליים לאכסון עמדו על כ-55,000

חמד עמאר: 55,000 חדרים

חנוך ברש: כן, 55,000 חדרים

משה גפני: אני מבקש להעלות את משרד הפנים בזום

משה גפני:  בבקשה, איתן כהן

חנוך ברש: אם אפשר לומר עוד מילה אחת: יש טלפון של חמ"ל משרד התיירות, לשם אמורים להתקשר גם מבתי המלון וגם האזרחים

קארין אלהרר: בבקשה, תן את המספר

משה גפני: תגיד מה המספר

חנוך ברש: מייד אני נותן לכם את המספר

ינון אזולאי: קח בחשבון שלערוץ הכנסת יש את הרייטינג הכי גבוה

יצחק אהרונוביץ': אם אפשר, אני מבקש להעלות סוגיה בנושא התיירות

משה גפני: איתן כהן, משרד הפנים, בבקשה

משה גפני:  נתונים לגבי הנושא של פינוי התושבים לבתי המלון

איתן כהן: אני איתן כהן, תקציבים, משרד הפנים

איתן כהן:  ברשותכם, אני אומר בכנות שעליתי עכשיו, אשמח לכתוב את השאלות וממש בתוך דקה וחצי – אביא את התשובות

משה גפני: אנחנו רוצים לדעת: אתם טיפלתם בעניין הזה של הפינויים עד שמשרד התיירות נכנס עכשיו עם קריית  שמונה?      

איתן כהן: נכון

משה גפני: על כמה פינויים מדובר? אנחנו רוצים לדעת את הנתונים

משה גפני:  אנחנו רוצים לדעת מי הכתובת, האם אתם עומדים מול הרשויות המקומיות? האם אתם יודעים את הנתונים האלה? עלו פה כל השאלות האלה, האם אתה יכול לתת לנו סקירה על מה שקורה עם הדבר הזה?      

איתן כהן: אין בעיה, כמה דקות

משה גפני: תחשוב ותיתן תשובה, עוד מעט נחזור אליך

גדי ירקוני: גפני, אני חייב לדבר בגלל שאני עוד מעט צריך לנסוע לתושבים שלי

משה גפני: אמרתי לך קודם: אם אתה רוצה לדבר – תדבר

גדי ירקוני: סליחה, לא שמעתי

משה גפני: אמרתי, רק תעשה את זה מהר מכיוון שהיום זה דיון קצר

משה גפני: בסדר, זה לא יכול להיות קצר מכיוון שאתה לא יודע איזה בלגן יש פה

משה גפני:  לא נעים לי להגיד לך, תכף אספר, תכף אספר לך

משה גפני: עם כל הכבוד, אין כזה בלגן גדול

יצחק אהרונוביץ': הבלגן הוא גדול

משה גפני: לא

חמד עמאר: אם זה לא בלגן גדול, מה זה בלגן גדול?     

משה גפני: לא, המדינה לא עומדת מהצד

נעמה לזימי: המדינה עומדת מהצד, המדינה עומדת מהצד

משה גפני: גדי, בבקשה

גדי ירקוני: גפני, אני רוצה חצי דקה

גדי ירקוני:  סלח לי, כל דיון נתחיל בזה שהשבויים והנעדרים שלנו שם

גדי ירקוני:  אני קורא להם, לפושעים האלה, לשמור עליהם

גדי ירקוני:  מפני שאם לא – דמם בראשם ואנחנו נדאג שכל מי שפוגע בחטופים האלה ישלם את המחיר

גדי ירקוני:  אם הם יחזרו לא בחיים

גדי ירקוני:  אני מבקש מכל השרים, חברי הכנסת בכל מקום - -      

משה גפני: אנחנו מצטרפים לקריאה הזאת 

גדי ירקוני: - - להגיד את זה ולחזור על זה, שאלה שבצד השני – שפעם חשבנו שבני אדם – ישמעו את זה

גדי ירקוני:       עכשיו אני עובר לעצם העניין ואני מדבר על מועצה אזורית אשכול, אני לא יודע מה קורה בערים

גדי ירקוני:  במועצה האזורית אשכול – תכף אבקש שייתנו גם לדקלה לדבר מפני שהיא מטפלת בזה והיא תדע

גדי ירקוני:  בכל מקום שהמדינה נכנסת, אני אומר את זה בצער רב, היא רק מפריעה לנו

גדי ירקוני:  גם משרד התיירות וכל גוף אחר, גם רח"ל, גם משרד הפנים – אף אחד לא עוזר לנו

גדי ירקוני:       היה הסכם שאנחנו מפנים את התושבים שלנו לאן שאנחנו יודעים ומאומנים, ומדינת ישראל רק צריכה לעשות דבר אחד, היא לא צריכה לשבור את הראש – היא צריכה להעביר לנו צ'ק למלון, אני לא רוצה שום דבר יותר

גדי ירקוני:  המדינה לא יודע לטפל בתושבים אחד-אחד, היא לא יודעת לטפל בקהילות

גדי ירקוני:  אנחנו עוברים בתור קהילות, אנחנו עוברים בתור גוף אחד, אנחנו מאורגנים בתוכנו, אל תתערבו לנו ואל תיכנסו לנו

גדי ירקוני:       כל פינוי שהיה עד היום, לא רק עכשיו, כשרח"ל, והמדינה חשבה שהיא ידעה – הסתבך

גדי ירקוני:  עד מלפני שני אירועים, כשאמרו: המועצה תעשה את זה לבד, ואז זה הסתדר

גדי ירקוני:  גם ה-0 עד 4 קילומטרים, אנחנו עשינו את זה לבד, הם נתנו לנו את האישור

גדי ירקוני:  ב-4 עד 7 קילומטרים עשינו הרבה לפני שנתנו לנו את האישור, השר גפני, וגם עשינו מעבר ל-7 קילומטרים

גדי ירקוני:  ועד היום, השר גפני - - -     

משה גפני: למה אתה אומר שר?     

ינון אזולאי: חבר כנסת

גדי ירקוני: חבר הכנסת, סליחה, קידמתי אותך

ינון אזולאי: לא בטוח שאתה מקדם אותו

משה גפני: לא, אני לא רוצה

גדי ירקוני: גם אני לא, אני גם לא רוצה להיות

משה גפני: אנחנו אותו דבר

גדי ירקוני: כן

גדי ירקוני:  חבר הכנסת גפני - -      

משה גפני: כן

גדי ירקוני: - - ואני אומר את זה בכאב - - - זה עובד טוב, למה להפריע?      

משה גפני: טוב, בסדר

גדי ירקוני: רגע, אני רק רוצה שתבין

גדי ירקוני:  אנחנו, אשכול, פיננו 17,000 תושבים מתוך 17,500 תושבים

גדי ירקוני:  15,000 לבתי מלון ודברים כאלה, והשאר עדיין בבתים פרטיים ויכול להיות שיעברו

גדי ירקוני:  במה אני מתעסק כל היום, חבר הכנסת גפני? בזה שפעם אחת משרד האוצר אומר, פעם אחת משרד ה - - - על אף שהשרים אמרו לכל הפקידים: אל תתערבו

גדי ירקוני:  פעם אחרת משרד התיירות מתערב, אומרים לתושבים - - -     

משה גפני: מה שאתה אומר הוא: תנו לרשות המקומית

קארין אלהרר: תעבירו את הכסף

גדי ירקוני: רגע, אבל עוד לא העבירו אפילו שקל אחד והמלונות יזרקו אותי, אל תדברו עם המלונות

גדי ירקוני:  כל יום, פעמיים ביום – הפתק שהיה, אתה חושב שזה חד-פעמי? שלוש פעמים ביום אני מתעסק עם זה, בכל פעם

קארין אלהרר: די, כמה אפשר?   

גדי ירקוני: די

גדי ירקוני:  חשוב מאוד, אין לי תאריך יעד לחזרה

גדי ירקוני:  תאריך היעד שלי לחזרה הוא מתי שהמדינה הזאת תחליט שיש ביטחון

גדי ירקוני:  אמרתי לתושבים שלי ואמרתי למלונות:  היום אני יודע – תתכוננו לסוף דצמבר, אני לא יודע יותר מזה כלום

גדי ירקוני:  אני מבקש ממך ומהוועדה הזאת: תגידו לכל המשרדים המפוארים פה שיעזבו אותנו, שהאוצר רק ייתן לנו כבר את הכסף לשלם למלונות, מפני שרוצים לזרוק אותי

גדי ירקוני:  לא צריך את משרד התיירות, לא צריך את רח"ל – שלא יודעים מהחיים שלהם, הם לא יודעים מה קורה בפינויים, אני אומר לך

גדי ירקוני:  וגם משרד הפנים, תסלח לי שאני מדבר כך

גדי ירקוני:  ואם אתה תשמע, אם תיתן לדקלה שתי דקות לדבר, זאת שמתעסקת לי עם המלונות עצמם, אתה תשמע עוד יותר גרוע ממני

גדי ירקוני:  ואגיד לך: יש לנו חברה שאנחנו עובדים איתה, היא דואגת לנו לכל הצרכים דרך המלונות

גדי ירקוני:  תעזבו אותנו

גדי ירקוני:  תעזבו אותנו, תנו לנו לבד, תדאג שהם רק יתנו לי את הכסף

משה גפני: הבנתי

משה גפני:  טוב, נעשה את זה

משה גפני:  תודה רבה, תודה

חנוך דב מילביצקי: הרב גפני, אפשר לשאול שאלה את ראש המועצה?     

משה גפני: כן

חנוך דב מילביצקי: עד כמה שאתה יודע, זו העמדה של יתר ה - - -     

גדי ירקוני: כן, חד וחלק

גדי ירקוני:  כל ראשי המועצות, שלי, שלידי

משה גפני: כן, חנוך, זה ברור

חמד עמאר: זה בטוח, השלטון המקומי שולט יותר ב - - -     

גדי ירקוני: אני אומר לך, למדנו את זה בקורונה, למדנו את זה בכל מקום

גדי ירקוני:  תעזבו אותנו

ולדימיר בליאק: זה הוכח כבר בקורונה

חנוך דב מילביצקי: בסדר, רציתי לוודא

חנוך דב מילביצקי:  בסדר גמור

חמד עמאר: גם בקורונה השלטון המקומי עשה את העבודה

יצחק אהרונוביץ': אם מדברים על תיירות, אני מבקש - - -     

משה גפני: רבותיי

משה גפני:  יעל דניאלי

יעל דיין: כן, אני פה

גדי ירקוני: אולי תיתן לדקלה - - -     

אורית פרקש הכהן: אבל אולי תיתן לדקלה שלו לדבר? זה חשוב מאוד

משה גפני: בסדר, אתם רוצים לנהל את הישיבה? אנחנו מסיימים ב-11:00

אורית פרקש הכהן: לא, עדיין - - -     

משה גפני: יעל דניאלי, מבתי המלון

קארין אלהרר: למה מסיימים ב-11:00?     

אורית פרקש הכהן: למה לא לתת לעוזרת של גדי ירקוני, שהוא רוצה שנשמע מהשטח, לדבר? היא חלק ממנו, היא חלק מהצגת הדברים

משה גפני: את יודעת מה, תנהלי את הישיבה

אורית פרקש הכהן: אבל כל הזמן ההיצמדות הזאת ללוחות הזמנים: שר האוצר – צריך לצאת, שר הכלכלה – צריך לצאת

אורית פרקש הכהן:  אולי נשמע אותם מעט? כמו שצריך

אליהו דלל: אבל נשמע את המלונאים, חבר'ה, לא רק את עצמנו

משה סולומון: הבעיה גם ברורה לחלוטין, אנחנו מבינים את זה

אורית פרקש הכהן: החוכמה לא אצלנו, כמו ש - - - לי כרגע, כדאי לתת לו את ה - - -     

נעמה לזימי: משה, הבעיה ברורה אבל כלום לא קורה, זה יותר מטריד

משה סולומון: את צודקת, אני על זה

משה סולומון:  כולנו בעד האזרחים, את צודקת, אבל גדי הבהיר בצורה ברורה מאוד

גדי ירקוני: חבר'ה, הגברת ממתינה כאן

אליהו דלל: יש פה נציגה של בתי המלון, יעל דניאלי, תנו לה לדבר

אליהו דלל:  למה - - -     

יצחק אהרונוביץ': אגב, אני מלונאי וכדאי שתשמעו גם את מה שיש לי להגיד

נעמה לזימי: הוא כבר מחכה לדבר?     

משה גפני: אני ביקשתי מהמנכ"לית של בתי המלון שתגיד לנו את הנתונים האלה והיא תדע מה לענות עכשיו, אני מבקש שהיא תגיד

משה גפני:  יעל דניאלי, בבקשה, בקצרה

יעל דיין: בסדר

יעל דיין:  בוקר טוב לכולם

יעל דיין:  תודה רבה

יעל דיין:  נכון להבוקר, אתמול בלילה עמדנו עם מלאי של כ-3,000 חדרים פנויים בכל רחבי הארץ

משה גפני: כמה? לא שמעתי

יעל דיין: כ-3,000 חדרים פנויים בכל רחבי הארץ

יעל דיין:       נכון להבוקר נמשך הפינוי של קריית שמונה, כשאנחנו לקראת סיום

יעל דיין:  בפועל יש עוד כ-2,000 תושבים – ככה אומרים לנו מהחמ"ל בקריית שמונה – שמעוניינים להתפנות

יעל דיין:  בסוף, אני מניחה שיישארו שם מאות בודדות של תושבים שלא מעוניינים להתפנות

יעל דיין:  בסופו של דבר, אני מניחה שקריית שמונה קיבלה בין 6,000 ל-7,000 חדרים עבור פינוי קריית שמונה

יעל דיין:  כמו גם הישובים במרחק של 2 עד 4 קילומטרים, 14 מועצות מקומיות במרחק של 2 עד 4 קילומטרים מהגבול

יעל דיין:       בקשר לנושא הכשרות

יעל דיין:  החוזה עליו אנחנו חתומים עם החשב הכללי לא דורש מלונות כשרים, הדרישה היחידה היא למזון כשר

יעל דיין:  מלונות רבים שאינם כשרים דאגו לכך שהם יוכלו לקבל קייטרינג כשר, כי כמו שאתם יודעים החוזה דורש full board, כלומר, שלוש ארוחות ביום

יעל דיין:  זה לעניין הזה

משה גפני: אם מישהו מעוניין באוכל כשר

משה גפני:  אם מישהו לא מעוניין – אז הוא לא מעוניין, נכון?     

יעל דיין: מי שלא מעוניין לקבל מזון כשר מקבל מזון לא כשר, גם זה  ישנו, בוודאי

משה גפני: לא הכרתי את זה, העלו את זה כאן

משה גפני:  בסדר, מקובל

ינון אזולאי: יעל, לגבי הטענה שיש 5,000 חדרים בתל אביב – יש לך נתונים? האם זה נכון?     

יעל דיין: זה לא נכון

יעל דיין:  ישנם חדרים פנויים בתל אביב, בודדים או עשרות ובמלונות מסוימים

יעל דיין:  אני לא בטוחה שאנחנו אפילו מגיעים ל-1,000 בתל אביב

יעל דיין:  לא בדקתי את תל אביב ספציפית, אנחנו מתעדכנים כל הזמן

יעל דיין:  יש לנו אקסל נושם, מה שנקרא, שמתעדכן כל הזמן משום שאנחנו עדיין מפנים תושבים

יעל דיין:  הם מגיעים כרגע באופן בודד, באופן יחסי, זו משימה מאוד מאוד מורכבת

יעל דיין:  יש הרבה מאוד בקשות, אנחנו מנסים להתאים את המלאי לדרישות של התושבים

יעל דיין:  צריך להבין, יש כאלה שרוצים טבריה, יש כאלה שרוצים ים המלח ויש כאלה שלא רוצים ירושלים, למשל

יעל דיין:  יש הרבה חדרים בירושלים באופן יחסי, יש הרבה מאוד חדרים בנצרת – שאף אחד כמעט לא רצה להגיע לשם

יעל דיין:  טבריה, למשל, מלאה

יעל דיין:      אני אומרת שוב, אנחנו עובדים פה בחמ"ל 24 שעות, העבודה היא מאוד מאוד מורכבת

יעל דיין:  יש גם הרבה מאוד בקשות פרטניות, כאלה ואחרות, של התושבים

יעל דיין:  אנחנו מנסים לעמוד בכולן, לסייע

יעל דיין:  מטבע הדברים, תמיד יש טענות או תקלות או אפילו מלון שלא הצליח עד עכשיו לקבל מפונים ומתלונן שאנחנו עובדים רק לפי כשרות – וזה לא נכון

יעל דיין:  צריך להבין, זה טיבו של התהליך הזה

קארין אלהרר: יעל, אתם נותנים גם מעטפת? אם יש צורך מיוחד בהסעה וכו', אתם נותנים גם את זה?      

יעל דיין: לגבי ההסעות

יעל דיין:  במסגרת ההסכמים הממשלתיים אני לא בטוחה אם זה נופל על התחום של משרד התחבורה או התחום של הרשות המקומית, אנחנו נותנים את המעטפת במלונות ושווה שתבואו, אשמח מאוד שתבואו לראות איך זה נראה

יעל דיין:  כרגע מלון נראה כמו מתנ"ס, יש שם את כל המעטפת

קארין אלהרר: הכול בסדר, אני רק רוצה לדעת - - -     

משה גפני: היא ענתה

קארין אלהרר: לא, היא לא

קארין אלהרר:  אני לא קיבלתי תשובה, אתה הבנת מה התשובה?     

משה סולומון: כן

משה סולומון:  יש מעטפת, השאלה היא מאיפה זה - - -     

יעל דיין: קודם כול, משרדי ממשלה נותנים שירותים: רשות המיסים, משרד הבריאות, מרפאות, ויש שם שירות פסיכולוגי

משה גפני: יעל, את יודעת לענות על השאלה הזאת לגבי המעטפת? מי נותן את ההסעות?     

קארין אלהרר: במקרים מיוחדים, לא - - - גפני

משה גפני: מה? לא הבנתי

יעל דיין: שוב, לגבי ההסעות, זה לא באחריות המלונות

יעל דיין:  ההסעות לא באחריות המלונות, כמובן שאם יש בעיות פרטניות אנחנו נמצאים בכל מקום

יעל דיין:  אבל באופן עקרוני, הרשות המקומית, לפחות בקריית שמונה, דאגה להסעות

יעל דיין:  למיטב זכרוני, באמצעות פיקוד העורף

משה גפני: מה שהיא אומרת - - -     

קארין אלהרר: הבנתי מה היא אומרת

אליהו דלל: תחבורה הם לא נותנים למפונים, מי שנותן זה בעיקר פס"ח

אליהו דלל:  ואני חייב לציין לטובה את בתי המלון

קארין אלהרר: הכול בסדר, אני לא נגדם

קארין אלהרר:  אני רק אומרת, כמדינה - - -     

אליהו דלל: יעל, את שומעת אותי? אני חייב לומר שבסיורים שעשיתי בבתי מלון – הם נותנים לאותם מפונים מעל ומעבר: בנושא של משחקיה לילדים, בזמן הפנוי, סיורים בשטח, בערים, על חשבון בתי המלון

אליהו דלל:  על זה אני רוצה לפרגן

אליהו דלל:  מותר לפרגן, גם מילה טובה לבתי המלון

אליהו דלל:  תודה יעל, תודה רבה

קארין אלהרר: אין שאלה

קארין אלהרר:  בסדר גמור, תודה מכולנו

משה גפני: תודה רבה

משה גפני:  ינון, אתה אמור לדבר עכשיו, אני רוצה שכל אחד ידבר בקצרה

קארין אלהרר: גפני, אבל אני רק רוצה, בבקשה, לאפשר לרח"ל או לפיקוד העורף או השד יודע למי, לתת טלפון למעטפת

יעל דיין: אם מעטפת זה הסעות – זה לא אנחנו

יעל דיין:  כל שאר השירותים בבית המלון – אנחנו באמת עושים מעל ומעבר כדי לענות על כל - - -     

קארין אלהרר: לא לבתי המלון, זה הוא  צריך לתת

קארין אלהרר:  מה עם מעטפת? אם מישהו צריך הסעה, בחור עם בלוני חמצן – מה הוא עושה?      

משה גפני: קודם כול, לגבי בתי המלון

חנוך ברש: אתן את מספר הטלפון של חמ"ל משרד התיירות, שלשם גם המפונים וגם בתי המלון עצמם יכולים להתקשר

יצחק אהרונוביץ': חברים, אני מבקש לדבר פה בוועדה

משה גפני: אני לא נותן, צריך לבקש רשות

משה גפני:  אני עוד עוסק בדברים קודמים

חנוך ברש: מספר הטלפון של החמ"ל זה: 03-639-4980, לדעתי הוא גם פורסם ב - - -     

משה גפני: כשמתקשרם לטלפון הזה, למה הוא נותן מענה? אני רוצה הסעה, אני גר בקריית שמונה ואני צריך לעבור למלון בתל אביב - - -     

חנוך ברש: שוב, 03-639-4980

חנוך ברש:  בחמ"ל משרד התיירות יושבים נציגים של משרד התיירות, נציגים של התאחדות בתי המלון, נציגים של פס"ח ונציגים של פיקוד העורף

משה גפני: ואם אני צריך הסעה? קארין שאלה: מי נותן את המעטפת?     

אליהו דלל: פס"ח נותן

חנוך ברש: אנחנו

חנוך ברש:  אם משרד התיירות לא יודע לתת מענה, הוא פועל עם הגורמים הנוספים שיושבים שם כדי לראות כיצד ניתן לתת את המענה

קארין אלהרר: אתם תיתנו?     

משה גפני: כן

קארין אלהרר: אוקיי

קארין אלהרר:  מי זה פס"ח?     

אליהו דלל: פס"ח זה פינוי, סעד, חללים – חירום של המדינה

קארין אלהרר: טלפון

משה גפני: רבותיי, ינון

משה גפני:  אחריו, חמד עמאר

משה גפני:  אני מבקש, רק בקצרה

ינון אזולאי: קודם אורית

ינון אזולאי:       אגיד בקצרה

ינון אזולאי:  קודם כול, על מה שמדברים פה

ינון אזולאי:  יש פינויים ויש משב רוח, אגב

משה גפני: כן

ינון אזולאי: משב רוח זה כמו אנשי שדרות - -      

קארין אלהרר: אשקלון

ינון אזולאי: - - אשקלון, שיוצאים והם כבר אמורים לחזור, זה לשבוע

ינון אזולאי:  יש סיכוי שהם יחזרו ואין להם גם מי שישלם הלאה

ינון אזולאי:  אבל זה עדיין לא נסגר, אמרו שלקראת הסוף יחליטו אם כן או לא

ינון אזולאי:  חשוב לשים את הדברים האלה

ינון אזולאי:  גם אלה שיצאו לפינויים, יצאו לתקופה

ינון אזולאי:  יש כאלה שללא הגבלת זמן, אבל צריך לבדוק שבהעברת השרביט הם לא נופלים בין הכיסאות

ינון אזולאי:  משרד התיירות, על זה אנחנו מדברים

ינון אזולאי:       חשוב גם לדעת שיש אנשים שנמצאים שם – דיברת על הסעות – אנשים שבאים מכפר עזה, מבארי, מכל המקומות האלה, שהרכבים שלהם לא נשארו וכשהם באים לשם הם צריכים לצאת למקומות ואין להם איך לצאת

ינון אזולאי:  צריך שיהיה מענה

ינון אזולאי:  כמובן שאנשים מוגבלויות זה בראש ובראשונה, בכלל להסיע אותם

ינון אזולאי:  כמובן שלפי דעתי זה מסודר, אוי ואבוי אם זה לא מסודר

קארין אלהרר: זה לא מסודר, תדע שזה לא מסודר

קארין אלהרר:  עמותת נגישות ישראל נתנה את כל התקציב שלה וזה לא הגיוני

ינון אזולאי: קארין, זה אמור להיות

משה גפני: הבנתי שיש את משרד התיירות שמרכז את החמ"ל הזה

קארין אלהרר: די, נו

משה גפני: רגע

משה גפני:  בסדר, הוא מרכז את המשרדים

משה גפני:  אני פונה: אם יש מקרים כאלה, כשמישהו עם מוגבלות יצטרך את המעטפת, חמצן או כל הדברים האלה, והוא לא יקבל שם מענה – שיפנה אלינו, אנחנו ניכנס לזה בכל הכוח

משה גפני:  אני חושב שכן יהיה מענה, אם לא יהיה מענה אנחנו ניכנס לזה

קארין אלהרר: רגע גפני, אחסוך לך: אין מענה – תיכנס לזה

קארין אלהרר:  רוקנתי את התקציב של נגישות ישראל כדי לתת מענה לדבר הזה

משה גפני: בסדר קארין, הבנתי, אני בעניין

משה גפני:  כן, ינון

ינון אזולאי: חשוב לדעת, יש גם את הדברים הטכניים שבתוך בתי המלון, למשל: כביסות, אין מענה

ינון אזולאי:  יש בתי מלון שלקחו את זה, יש ראשי עיר - - - הייתי למשל במטולה בשבוע שעבר וראש העיר אמר לי: תשמע, מתקשרים אלי תושבים שלי שאין להם כביסה

ינון אזולאי:  הוא הגדיל ראש, כראש מועצה – וזה מה שבעצם ירקוני אומר: אנחנו יודעים להגדיל את הראש שלנו, רק תנו לנו את חופש הפעולה – הוא לקח חברה של ניקוי יבש ואמר להם: לכו ותאספו את זה

ינון אזולאי:  יש לו יישוב קטן והוא מצליח, אבל זה דבר שצריך להטיל על בתי המלון

ינון אזולאי:  לכן, אומר לך גדי ירקוני: תנו לנו להסתדר

ינון אזולאי:      משרד הפנים, אני אומר לכם דבר אחד: תשחרר את הכספים האלה

ינון אזולאי:  הם נותנים, אי-אפשר לבוא ולהתקמצן איתם על השקל או להגיד: רגע, נבדוק את זה, נבדוק את זה

ינון אזולאי:  זה המקרה שלו כי הוא פה ומייצג את זה, אבל זה נכון שהוא מייצג את שאר המועצות שגם הבוקר דיברו איתי

ינון אזולאי:  הם שלחו את האנשים שלהם, עוד מעט כבר אין להם כסף ואפילו שקל אחד עדיין לא שילמו להם, שקל אחד

ינון אזולאי:  תשחררו להם את הכסף, שימו בבתי המלון - - -     

משה גפני: למי אתה אומר את זה?     

ינון אזולאי: למשרד הפנים

ולדימיר בליאק: לכולם

ינון אזולאי: ואני אומר את זה למשרד הפנים: תשחררו את הכסף, תנו שם צ'ק פתוח, הם יודעים

ינון אזולאי:  תאמינו לי שכולם מתים לחזור לבתים שלהם, אין אחד שלא רוצה לחזור אבל יש כאלה שאין להם לאן לחזור

ינון אזולאי:  אם אנחנו נסתכל על התושבים האלה, כשאנחנו חייבים להם והם לא חייבים לנו, תאמינו לי, כל ההסתכלות שלנו פה תהיה אחרת

משה גפני: תודה רבה

משה גפני:  אורית, בבקשה

אורית פרקש הכהן: קודם כול, תודה רבה על הדיון הזה

אורית פרקש הכהן:  אני כן מבקשת לתת לגדי ירקוני להשלים, להעלות על הקו את  דקלה העוזרת שלו כדי לשמוע מה באמת קורה בשטח, למרות לוחות הזמנים של הדיון

אורית פרקש הכהן:      היושב-ראש

אורית פרקש הכהן:  קודם כול, אני חושבת שאם יש משהו ברור מאוד אז ברור לנו שצריך להאציל את הסמכויות לרשויות המקומיות ולשחרר את משרדי הממשלה מהאירוע ככל שניתן

אורית פרקש הכהן:  ראינו את זה, ראיתי את זה כשרה בממשלה בקורונה

אורית פרקש הכהן:  בקורונה האצלנו ראשי רשויות מקומיות וזה מה שצריך לעשות

אורית פרקש הכהן:  רשויות מקומיות, ראשי מועצות כמו גדי – הם יודעים מה לעשות

אורית פרקש הכהן:  דיברתי, הייתי גם בים המלח – ניר ונגר, הם מנהלים את האירוע הזה למופת, הם יודעים לעשות את זה עם פחות בירוקרטיה

אורית פרקש הכהן:  פשוט צריך להעביר את הכסף למטה

אורית פרקש הכהן:      שוחחתי עם אדרי שיהיה הפרויקטור של מנהלת תקומה שתשקם את העוטף ותעסוק בנושא המפונים

אורית פרקש הכהן:  זה אדם שניהל את הקורונה עבור הממשלה ועשה את זה בצורה מצוינת

אורית פרקש הכהן:  זה אחד הלקחים ואני חושבת שזה הכיוון שהוא הולך אליו

אורית פרקש הכהן:  חבל על הזמן, צריך לוודא שהוא יגיע לוועדה, לשמוע מה הכיוונים שלו – כדי לוודא שכשאנחנו נאשר את המנגנונים, נאשר את זה בהתאם למה שהוא הולך לעשות

אורית פרקש הכהן:  לדעתי זה הכיוון, להעביר להם את הכסף

משה גפני: תודה, תודה רבה

אורית פרקש הכהן:   נקודה שנייה

אורית פרקש הכהן:  אנחנו מתעסקים כאן בפינוי למלונות

אורית פרקש הכהן:  אבל לאור לוחות הזמנים שאנחנו מדברים עליהם, צריך להבין: הדבר הזה הוא ארוך טווח, אדוני היושב ראש

אורית פרקש הכהן:  ולכן, יעלו כאן שאלות, למשל: לבנות קרווילות, במיוחד למפונים

אורית פרקש הכהן:  המפונים במצב נפשי מאוד מאוד רגיש, הם לא יוכלו לשבת בבתי מלון חצי שנה

אורית פרקש הכהן:  אנחנו צריכים להתחיל בד בבד לדבר על איך אנחנו מארגנים להם - - -     

חנוך דב מילביצקי: אורית, יש על זה דיון בוועדת הפנים

אורית פרקש הכהן: רק כדאי שיהיה לנו סנכרון, כדי שנדע איך הדברים האלה עובדים

אליהו דלל: יש לי רק הערה

אורית פרקש הכהן: שני משפטים ואז תעיר

אורית פרקש הכהן:  נקודה שלישית

אורית פרקש הכהן:  שאלות של תעסוקה ותמיכה נפשית

אורית פרקש הכהן:  אני יודעת שאתה מקיים כאן מחר דיון על מערך התמיכה הנפשית

אורית פרקש הכהן:  תעסוקה – האנשים - - -     

משה גפני: לא, על בתי החולים

אורית פרקש הכהן: אבל האנשים האלה – למשל, הולכים לפנות אותם לאילת

אורית פרקש הכהן:  יש להם חממות, יש להם חקלאות – אנחנו צריכים לדעת לאן פינו את האנשים מבחינת מגורים, במובן הזה של איך הם ימשיכו לעבוד, איך זה מסתדר עם הפרנסה שלהם שיכולה להיות רחוקה מאוד מהמקום שפינו אותם אליו

אורית פרקש הכהן:  אלה דברים שאני הייתי רוצה, אנחנו חייבים להשלים את הדיון באספקט הזה

אורית פרקש הכהן:  תודה רבה

משה גפני: תודה, מאה אחוז

משה גפני:  חמד עמאר

חמד עמאר: אדוני היושב-ראש, קודם כול, אני רוצה לקבל נתונים מדויקים

חמד עמאר:  עד עכשיו לא קיבלנו נתונים מדויקים: כמה התפנו עצמאית? כמה התפנו על ידי המדינה? אנחנו לא יודעים, קיבלנו נתונים כלליים של כמה התפנו והוא בעצמו גם לא ידע לתת

משה גפני: הוא אומר שהוא לא יודע, הוא אומר שהוא מקבל את הנתונים מהרשות המקומית

חמד עמאר: לא, אנחנו צריכים לדעת

חמד עמאר:  המדינה צריכה לדעת בדיוק כמה היא פינתה וכמה התפנו עצמאית

חמד עמאר:  זה לא נתון כזה קשה, הם יכולים להשיג אותו בקלות

חמד עמאר:       שתיים

חמד עמאר:  העלה את זה כאן ראש רשות, ואני אומר לך: ראשי רשויות יכולים לעשות את זה יותר טוב מהמדינה, הם מכירים את התושבים: הם מכירים את כולם, הם יודעים את מי צריך לפנות, הם יודעים את מי לא צריך לפנות, הם יודעים מי אמור להתפנות ולאן הוא צריך להתפנות ומה עושים איתו כשהוא מתפנה

חמד עמאר:  לכן, אני חושב שצריך להעביר את זה לרשויות וזה יצליח יותר 

חמד עמאר:       שלוש

חמד עמאר:  אני חושב שאנחנו במצב בו אנחנו צריכים להיות ערוכים לפינוי גדול יותר, כי אנחנו במצב בו אנחנו לא יודעים כמה מפונים יהיו לנו

חמד עמאר:  יש לנו מספר חדרים פנויים בבתי המלון, נאמר: 3,000 חדרים פנויים

חמד עמאר:  יש לנו את קריית שמונה בדרך לפינוי

חמד עמאר:  אנחנו לא יודעים איך זה יתפתח בעתיד, כמה יפונו מהצפון בסופו של דבר, כמה יפונו מהדרום בסופו של דבר

חמד עמאר:  לכן, אין לנו בבתי מלון חדרים עד אין-סוף, אנחנו צריכים להיות ערוכים למצב של פינוי לבתי ספר, למקומות אחרים

חמד עמאר:  אנחנו חייבים להיות ערוכים עכשיו, אסור לנו לחכות

חמד עמאר:  לכן, אני דורש מהמדינה, מהשרים, מהנציגים של המשרדים: תהיו ערוכים לפינוי גדול יותר, שיהיו מקומות ולא נתחיל לחפש לאן אנשים מתפנים ולאן אנחנו לוקחים אותם

חמד עמאר:  חשוב מאוד שנתחיל את זה עכשיו

חמד עמאר:       ארבע

חמד עמאר:  חלק מהילדים מפונים כבר יותר משבועיים, אנחנו צריכים לדאוג לאותם ילדים גם לפעילות, ללימודים

חמד עמאר:  יכול להיות שהפינוי יהיה, שמענו את ראש הרשות אומר: אני ערוך עד סוף דצמבר

חמד עמאר:  אם אנחנו מדברים מה-7 באוקטובר ועד סוף דצמבר, הילדים האלה בלי פעילות, אנשים בלי פעילות

חמד עמאר:  צריך לדאוג גם לנושא לימודים לאותם ילדים שהתפנו

חמד עמאר:  אני מקווה שנגמור את המערכה הזאת כמה שיותר מהר והילדים יחזרו הביתה

חמד עמאר:       הנקודה האחרונה

חמד עמאר:  יש מתפנים שיש להם לאן לחזור, אנחנו יודעים

חמד עמאר:  אבל יש מתפנים שאין להם לאן לחזור כי אין להם בתים, שרפו להם את הבתים

חמד עמאר:  אני חושב שמאתמול, משלשום, מלפני שבועיים, אנחנו צריכים כבר להיות ערוכים לאותן משפחות שאין להן לאן לחזור ולמצוא להם מקום

משה גפני: אני רוצה לעשות על זה דיון

חמד עמאר: אנחנו לא צריכים לקיים דיון, הממשלה צריכה לדאוג לזה ולדאוג לזה כמה שיותר מהר

משה גפני: תודה רבה

משה גפני:  ולדימיר, בבקשה

ולדימיר בליאק: תודה רבה אדוני היושב-ראש

ולדימיר בליאק:  קודם כול, בעשרת הימים האחרונים הייתי גם באילת, גם בים המלח, גם בנתניה, גם בשפיים, לדעתי, הייתי ב-14-12 בתי מלון

ולדימיר בליאק:  קודם כול, אני שמח שהיום קיבלנו את מספר החדרים, כי היו הרבה מאוד חילוקי דעות בנושא הזה, עכשיו אנחנו יודעים שזה 3,000 חדרים

קריאה: 2,000

ולדימיר בליאק: לא, 3,000 חדרים

קריאה: אבל היא אומרת - - -     

ולדימיר בליאק: הבנתי, היא התחילה מ-3,000 חדרים

ולדימיר בליאק:  פגשתי בנתניה לא מעט תושבים משדרות שהתפנו עצמאית ולא נמצאים בהסדר

ולדימיר בליאק:  לא כל כך ברור לי, כי הם חיים בבתי מלון שכרגע ממומנים מתרומות

אליהו דלל: דאגתי לחלק מהם, בעיקר למפונים מקריית שמונה שלא היה להם ואוצ'ר

ולדימיר בליאק: לא, אני מדבר על שדרות

ולדימיר בליאק:  פגשתי מאות כאלה ש - - -     

אליהו דלל: אני נמצא בחמ"ל של נתניה, לא קיבלתי - - -     

ולדימיר בליאק: צריך לבדוק את זה

משה גפני: רבותיי, אני רוצה להעלות את נציג משרד הפנים כדי לדעת כמה כסף - - -     

ולדימיר בליאק: כמובן, דיברו פה על פתרונות ארוכי טווח, אני שמח שמדברים על זה

ולדימיר בליאק:  ואני לגמרי תומך במה שגדי אמר, בקורונה נוכחנו לדעת שהרשויות המקומיות יודעות לנהל את זה הכי טוב

ולדימיר בליאק:  שר האוצר התראיין בגלי צה"ל בבוקר וטען שאין שום בעיה עם הכסף, שהוא שחרר את כל הכסף

ולדימיר בליאק:  אני מבין שזה לא המצב, צריך לפתור את זה

ולדימיר בליאק:  גם משרד האוצר וגם משרד הפנים: תשחררו את הכסף

ולדימיר בליאק:  אגב, תשחררו את הכספים הקואליציוניים, תסגרו את המשרדים המיותרים

ולדימיר בליאק:  תשחררו את הכסף לאנשים שצריכים את זה

משה גפני: תודה

משה גפני:  סימון, בבקשה

סימון מושיאשוילי: אדוני היושב-ראש, יישר כוח

נעמה לזימי: אדוני היושב-ראש, אני לא רוצה לדבר, אני רוצה להציע שתי הצעות וזהו, לא לדבר

משה גפני: מה?     

נעמה לזימי: סליחה שאני  - - -      

סימון מושיאשוילי: כבר התרגלתי, תעזבי

נעמה לזימי: הרבה נאמר, יש שני דברים - - - אפשר לתת גם איזשהו מענק

נעמה לזימי:  אני רק רוצה להציע שתי הצעות

קריאות: - - -     

נעמה לזימי: אפשר להציע מענק גם למשפחות מארחות? זה יכול להיות חלק ממה שאפשר לפתור אותו, כי יש משפחות מארחות והדבר הזה יכול להיות גם המשכי יותר

קארין אלהרר: נכון

נעמה לזימי: אולי גם מעט דמי מחיה, בקטנה, מה שאפשר לתת לאותה משפחה שמארחת

נעמה לזימי:  ולמשפחה שמתארחת לתת את הפיצוי ההולם

נעמה לזימי:  זה יכול לחסוך הרבה מאוד בסיפור של החדרים

משה גפני: תודה רבה

סימון מושיאשוילי: אדוני היושב-ראש, יישר כוח על הדיון

סימון מושיאשוילי:  אני רוצה לפנות למשרד התיירות, משרד התיירות אתה איתנו? אתה נוכח, אתה רואה את גודל השעה ואת הבעיה

סימון מושיאשוילי:  חלילה וחס, מחר תיפתח מערכה מהצפון, בתי המלון בטבריה מאוכלסים

סימון מושיאשוילי:  נניח ונצטרך לפנות לא לטבריה, יש לנו היום כ-3,000-2,000 חדרים

סימון מושיאשוילי:  נצטרך לפנות את נהריה, כבר היום כ-30% מתושבי נהריה התפנו ברשות עצמם

יצחק אהרונוביץ': 40

סימון מושיאשוילי: 40%

סימון מושיאשוילי:  אתה יודע לאיזו שעה נגיע? לאיזה מקום נגיע? לאן נגיע? הרי אנחנו צריכים לפנות היום את תושבי אשקלון, אלו שנותרו

סימון מושיאשוילי:  יש לנו תוכנית להיכן לפנות את תושבי נהריה? את תושבי עכו? אני כבר לא מדבר על הקריות

חנוך ברש: תראה, משרד התיירות לא אחראי על תוכנית לפינוי אזרחים, הוא נכנס לסייע בנושא

משה גפני: מה אפשר לעשות?     

חנוך ברש: מי שאחראי על הנושא אלה פס"ח ורח"ל, ויש תוכנית כזאת, להבנתי

חמד עמאר: אין תוכנית, זה מה שאמרתי

סימון מושיאשוילי: זה לא שאנחנו קמים מחר בבוקר: מאיפה זה נפל עלינו? זה דבר שעלול להתרחש כל רגע

חנוך ברש: להבנתי, יש תוכנית של פינוי למתחמים של בתי ספר

חנוך ברש:  אנחנו עוד לא שם

סימון מושיאשוילי: אנחנו עוד לא שם

חמד עמאר: אנחנו צריכים להיות ערוכים לשם

אורית פרקש הכהן: הבעיה שהיא אנחנו כבר שם

אורית פרקש הכהן:  מתי נהיה שם?     

משה גפני: מה שאומר חבר הכנסת סימון זה שצריך שתהיה תוכנית, תוכנית מגירה, שנדע מה עושים במקרה כזה

משה גפני:  זה בעיקר מול משרד הביטחון

חמד עמאר: זה בדיוק מה שאמרתי, אם נצטרך פינוי

חנוך ברש: הכתובת לנושא הזה היא באמת רח"ל

משה גפני: רח"ל, תודה רבה

משה גפני:  תודה סימון

משה גפני:  משרד הפנים, אני רוצה לדעת כמה כסף העברתם לרשויות המקומיות, מה ששאל קודם חבר הכנסת ינון

משה גפני:  איתן כהן, בבקשה, כמה כסף העברתם לרשויות המקומיות?     

איתן כהן: אני אגיד מילה לגבי התקציב, ויצטרף אלינו מנהל מינהל החירום אצלנו, אלי רגב, לטובת נתונים שהם מעבר לתקציב

איתן כהן:      בעולם התקציב הקצנו לפינוי הדרום ולפינוי הצפון כמעט כ-200 מיליון שקלים

איתן כהן:  כרגע, בנקודת הזמן הזו, הכספים לעניין הפינוי טרם הועברו באופן מלא

איתן כהן:  אנחנו צופים שזה יקרה בימים הקרובים

גדי ירקוני: - - -     

משה גפני: גדי, רגע

גדי ירקוני: אני חייב ללכת, אבל - - -     

משה גפני: בסדר, אני אייצג אותך

משה גפני:  אבל אני רוצה לדעת, בשביל זה אני רוצה לשמוע

משה גפני:  איתן כהן, רק רגע, אתה שומע אותי? 

איתן כהן: אני שומע אותך מצוין

משה גפני: אנחנו רוצים לדעת - - -     

קארין אלהרר: כמה עבר

משה גפני: למה את עוזרת לי? אל תעזרי

משה גפני:  אמרת שהקציתם לעניין של הפינוי 200 מיליון שקלים

משה גפני:  עד לרגע הזה, כמה כסף נתתם לרשויות המקומיות בפועל?     

ינון אזולאי: בפועל

משה גפני: כן ,בפועל

משה גפני:  כמה מ-200 מיליון השקלים

איתן כהן: לעולמות הפינוי, בפועל, טרם הועברו כספים לרשויות המקומיות

קארין אלהרר: תגידו, אתם אמיתיים?     

משה גפני: למה לא הועברו כספים? הרשויות טיפלו

אליהו דלל: כי הדואר לא עובד

משה גפני: למה לא הועבר כסף? מתי אתם מתכוונים להעביר?     

אורית פרקש הכהן: לדעתי, הם יתחשבנו בדיעבד

איתן כהן: הכסף צפוי לעבור בימים הקרובים, החל במקדמה ובהמשך בהשלמת - - -     

חמד עמאר: מה זה: בימים הקרובים? מתי עובר הכסף?     

משה גפני: רגע, כן

איתן כהן: החל במקדמה ובהמשך את יתרת הסכום

משה גפני: לא שמעתי היום את שר האוצר אבל שמעתי אותו אתמול, ושר האוצר אומר שאין בעיה של כסף, מעבירים כסף לרשויות המקומיות

משה גפני:  אתם המשרד הייעודי בעניין הזה, אנחנו היינו מצפים שהבוקר תגיע לכאן לוועדה ותאמר: העברנו כך וכך מקדמות או לא חשוב מה

משה גפני:  אתה אומר שעד עכשיו לא העברתם, אני רוצה לדעת מתי תעבירו

משה גפני:  אני גם אדבר עם השר, זה דבר ש - - -     

איתן כהן: אני צופה שהתקציב יעבור לרשויות - - -     

ינון אזולאי: איתן, התקציב אצלכם במשרד?       

איתן כהן: התקציב עוד לא הגיע אלינו למשרד

משה גפני: תדבר

ינון אזולאי: תגיד שהתקציב לא אצלך במשרד, איפה התקציב נמצא?     

משה גפני: איפה התקציב? ידידיה, התקציב אצלכם?     

קארין אלהרר: בכספת

ידידיה גרינוולד: אני ידידיה גרינוולד, אגף תקציבים, משרד האוצר

ידידיה גרינוולד:  הקצינו במסגרת החלטות הממשלה את כל התקציבים, הרשויות המקומיות יודעות שהן יכולות להתחייב על סמך התקציבים האלה

משה גפני: מתי מעבירים את הכסף?     

ידידיה גרינוולד: ברגע שתבוא אלינו פנייה ממשרד הפנים עם כלל הסכומים שנצרכים, אני מאמין שכבר היום אנחנו נשלח פנייה לוועדת הכספים

ידידיה גרינוולד:  אומר שלצורך הפינוי עצמו גם הקצינו כסף לכל הרשויות המפונות, לשוטף, לכלל הפעילות שלהם

ידידיה גרינוולד:  זה כבר עבר

קארין אלהרר: איך זה לא הגיע?     

ידידיה גרינוולד: כבר עברו כ-40 מיליון שקלים לרשויות בדרום

ידידיה גרינוולד:  בנוסף, עוד כספים יוקצו עכשיו, כבר דרך מינהלת תקומה

חמד עמאר: עכשיו היה ראש רשות מהדרום והוא אמר: לא הועבר אלי שקל אחד

משה גפני: תודה

משה גפני:  אני ממנה את חבר הכנסת ינון אזולאי

משה גפני:  אני רוצה לדעת, היום, מתי עובר הכסף למשרד הפנים ומתי משרד הפנים מעביר את הכסף לרשויות

משה גפני:  ינון, בסדר? אתה לוקח את העניין הזה על עצמך? אני מבקש לדעת, אנחנו מוצגים כחוּכָא וְאִטְלוּלָא

משה גפני:  אנחנו מדברים על פינויים, אנחנו מדברים על 120,000 פינויים ואנחנו מדברים על זה שהרשויות המקומיות - - - השרים עומדים ומדברים בתקשורת ובסוף אנחנו ניצבים כאן בפני שוקת שבורה

ולדימיר בליאק: שר האוצר אמר בבוקר שהכסף עבר

משה גפני: אמרתי את זה

משה גפני:  לא שמעתי אותו הבוקר, שמעתי אותו אתמול

משה גפני:  לא יכול להיות שהשר אומר, והוא צודק, שצריך להעביר את הכסף, אבל פתאום - -     

ולדימיר בליאק: הוא אומר שני דברים: שאין בעיה של כסף, והכסף עבר

משה גפני: - - הבירוקרטיה עוצרת את הדבר הזה

ולדימיר בליאק: זו לא בירוקרטיה, אי-אפשר להפיל הכול על הבירוקרטיה

משה גפני: בסופו של דבר, אנחנו לא עומדים בתקשורת, אנחנו - -      

קארין אלהרר: נציג האוצר אמר שיש - - -     

משה גפני: תני לי לדבר

משה גפני:       - -  ועדה שעומדת מול הציבור

משה גפני:  מה אנחנו נענה להם?     

יצחק אהרונוביץ':  אבל הציבור נמצא פה, צר לי לראות שאתם לא יודעים על מה מדובר בכלל

משה גפני: חבר הכנסת ינון אזולאי, אני מבקש שתיכנס לעניין הזה מול אגף התקציבים ומול משרד הפנים, ותיתן לנו תשובה מתי המציאות היא שעובר הכסף

משה גפני:       מה רצית להגיד על בתי המלון?     

יצחק אהרונוביץ': אני אריק אהרונוביץ', מלונית 34

יצחק אהרונוביץ':  כבעלים של בית מלון בנהריה אני רוצה להגיד לכם – עזבו את זה שהעיר במלחמה, אוטוטו אני אתייחס לזה – אם אנחנו מסתמכים על משרד התיירות, כדאי שתבדקו אותם טוב-טוב, כי אני יודע שבמדינת ישראל עומדים היום חדרי מלון שעדיין לא קיבלו אישורים, מתעכבים בבירוקרטיות, הבירוקרטיות מתעללות בהם

יצחק אהרונוביץ':  זו הסיבה שהיום אנחנו נמצאים במצב בו אין לו חדרי מלון לארח אנשים

יצחק אהרונוביץ':  יכלו להיות לנו היום לפחות עוד 10,000 חדרי מלון במדינת ישראל, שאולי היו נותנים פתרון לכל הבעיות שאנחנו נמצאים בהן

קארין אלהרר: מה זאת אומרת בירוקרטיה?     

יצחק אהרונוביץ': בירוקרטיה, זאת אומרת שמשרד התיירות נותן לך להקים בית מלון, מתחייב לתת לך מענק ולא עומד במה שהוא התחייב

יצחק אהרונוביץ':  אתה נגרר לשמונה שנים במקום שנה-שנתיים, כדי לפתוח בית מלון ולהקים אותו

קארין אלהרר: בסדר, אבל היום יש מבנים עומדים?     

יצחק אהרונוביץ': היום יש פרויקטים עומדים, אני לא מכיר אותם אבל אפשר למצוא אותם

קארין אלהרר: תביא שמות

קארין אלהרר:  
 << יור >>  

משה גפני: כן, אלי

אליהו דלל: ממש בקצרה

אליהו דלל:  אנחנו מדברים על הפינויים המיידיים, על המעגל הראשון שזה בתי מלון

אליהו דלל:  אבל זה לא מספיק ואם יהיה פינוי נוסף במעגל השני – זה מאוד בעייתי

אליהו דלל:  מדברים על בתי ספר, מדברים על נושא של מתנ"סים – שם הקושי הוא הרבה יותר גדול כי אין מקלחות וכן הלאה

אליהו דלל:  היום בבוקר אמר לי סרוגו (נשיא התאחדות בוני הארץ) שיש למעלה מ-30,000 יחידות דיור שעומדות לפני סיום, צריך לזרז את הסיום שלהן

אליהו דלל:       דבר נוסף, יש לא מעט רעיונות - - -      

ולדימיר בליאק: יחידות דיור של מה?     

קארין אלהרר: של אנשים פרטיים

אליהו דלל: בבנייה, שאפשר לסיים תוך שלושה חודשים ואתה מאכלס יחידות דיור

קארין אלהרר: אין עובדים

משה גפני: אלי, תמשיך

קריאות: - - -     

משה גפני: קארין, רגע, אני רוצה לסיים

אליהו דלל: דבר נוסף, יש רעיון של קרווילות

אליהו דלל:  העברתי אותו למשה אדרי

ולדימיר בליאק: תבקש הארכה

אליהו דלל: סליחה רגע, באמת, יש לנו עוד דקה

אליהו דלל:  תנו לי לסיים, יש פה דברים חשובים

אליהו דלל:       נושא הפינויים – בסוף יהיו פינויים נוספים ולא נדע לאן לפנות אותם

אליהו דלל:  קודם כול, אני מציע להעביר סמכויות לרשויות המקומיות, זה חשוב מאוד

אליהו דלל:  דבר נוסף, יש רעיון של קרווילות שאפשר לבנות ולהקים אותן בתוך חצי יום

אליהו דלל:  יש לי תמונות, יש לי סרטונים

אליהו דלל:  דיברתי עם משה אדרי, אני צריך לדעת איזו - -     

אורית פרקש הכהן: איפה?     

אליהו דלל: - -  ועדה – אני אראה לך אחר כך – יכולה לטפל בזה

אליהו דלל:  ברגע שנעשה דבר כזה במקומות צמודי דופן, על שטח מינהל, כאשר המים והחשמל קרובים לאותן השכונות, נשים גם מיגוניות ולא נצטרך כל הזמן לפנות

אליהו דלל:  כי אף אחד לא יודע האם הטיל ייפול בחדרה, נתניה או חיפה

אליהו דלל:  תודה רבה

משה גפני: תודה רבה

משה גפני:  רבותיי, אני מבקש מהחברים – שמענו פה את משרד התיירות, שמענו את המשרדים – אני מבקש מכל מי שיש לו ידע במה שקורה עם העניין הזה, אנחנו נעקוב אחרי הפעילות הזאת, האם באמת עושים או לא

משה גפני:  ביקשתי מינון את מה שראיתם, שיעקוב אחרי העברת התשלום, זה בעצם מקור הבעיה

קארין אלהרר: לא רק זה

משה גפני: אם הרשויות יתחילו לקבל כסף והעניין הזה יתחיל לעבוד, אז מה שאמרו פה כל החברים, שצריך לתת סמכויות לרשויות המקומיות – ברור שברגע שעובר הכסף המצב משתנה

משה גפני:  אני לא רוצה להאריך, אני חייב לסיים

רועי בן שטרית: אבל מה איתנו? הגענו לפה

רועי בן שטרית:  היושב-ראש, הגענו לפה בשביל להגיד כמה מילים

קארין אלהרר: אדוני, הוא תושב זיקים

משה גפני: אני מצטער מאוד, על פי התקנון אסור לי להמשיך

רועי בן שטרית: אבל למה אתם לא נותנים לנו לדבר? בשביל מה אנחנו מגיעים לפה?     

יצחק אהרונוביץ': חברים, הוועדה, אני חושב שהוועדה כאן לא מכירה את המציאות, כי אתם הולכים להיתקל בפינוי של נהריה, אנחנו לא רחוקים מפינוי

משה גפני: תודה רבה

משה גפני:  הישיבה נעולה